text:
टटका खबर (शुक, 13 जनवरी 2012)
आजु के फोटो
(मारीशस के हाई कमिश्नर डा॰ आर्य कुमार जोगेस्सर आपन परिचय पत्र राष्ट्रपति प्रतिभा पाटिल के बारह जनवरी का दिने सँउपले.)
बलिया न्यूज
- जीपीएफ घोटाला के जाँच टीम बलिया चहुँपला से जिला विद्यालय निरीक्षक कार्यालय में हड़कंप मचल.
- आर्ट आफ लीविंग के तरफ से जिला में मतदाता जागरुकता अभियान चलावल जात बा जवना में बैंगलुरु आश्रम के भानु श्री लोग से मतदान करे के अपील करत बाड़े. कहलन कि हर जगहा एह काम के प्रचार करे में करीब बीस हजार योग शिक्षक रात दिन लागल बाड़े.
- बिना अनुमति गाड़ी में प्रचार सामग्री राखे का आरोप में बच्चा पाठक पर आचार संहिता लाँघे के मुकदमा दर्ज भइल.
- नगरा में पकड़ाइल नागा उग्रवादी उमेश सिंह के जमानत याचिका अपर सत्र न्यायाधीश का अदालत में खारिज कर दिहल गइल.
- रेवती थाना के गोपालनगर गाँव में बियफे का रात लागल आग से एगो लड़िकी झँउस के मर गइल. करीब दर्जन भर झोपड़ी राख हो गइल.
- शहर के ओवरब्रिज पर दू गो कार के टक्कर में पाँच जने घवाहिल. एक आदमी अस्पताल में भरती.
छपरा न्यूज
- सिवान जिला के दरौंदा प्रखंड का रगड़गंज में आजु नीतीश कुमार करोड़ों रुपिया के सात सौ से बेसी योजना के उद्घाटन कइले. कहलन कि बिहार के विकास खातिर केन्द्र से पइसा ना विशेष राज्य के दर्जा चाहीं. राज्य में सगरी आधारभूत संरचना बनल बा बाकिर उद्योग नइखे लाग पावत. अगर विशेष राज्य के दर्जा मिल जाई त दोसरा राज्यन के उद्योगपति आके एहिजा उद्योग लगावे लगीहें.
- छपरा बरौनी रेल मार्ग के विद्युतीकरण के काम पूरा हो गइल आ एह पर आजु से बिजली से मालगाड़ी चलल शुरू. बाद में सवारि गाड़ी चलावल शुरू होखी आ सबसे आखिर में एक्सप्रेस गाड़ी.
- गोपालगंज जिला के उचकागाँव थाना के मधुबेहरिया में शौच करे निकलल एगो लड़िकी के जमीन का झगड़ा में पट्टीदार लाठी डंडा से पीट के मुआ दिहले.
- बियफे का दिने छपरा राजेन्द्र कॉलेज के प्राचार्य आ शिक्षक संघ के सचिव मे भिड़न्त हो गइल जवना का बाद कॉलेज में अफरा तफरी मच गइल.
- हाजीपुर-सीवान रेलखंड पर शुक का दिने एगो एक्सप्रेस रेलगाड़ी में एगो लड़िकी का साथे छेड़खानी करे का आरोप में सेना के एगो जवान के गिरफ्तार कर लिहल गइल.
बिहार के खबर
- पथ मंत्री नंदकिशोर यादव पटना में कहलन कि नेपाल से सटल सीमावर्ती जिलन में पाँच सौ सत्तावन किलोमीटर लमहर आ सात मीटर चौड़ा दू लेन वाला सड़क बनावल जाई जवना से सशस्त्र सीमा बल खातिर बहुते सुविधा हो जाई. कहलन कि एह सड़क पर करीब डेढ़ सौ बार्डर आउटपोस्ट पड़ी. जवन आउटपोस्ट सड़क से दूर होखी ओकरा खातिर लिंक रोडो बनावे के योजना बा.
- राज्य के छतीस जिला में खाली पड़ल पंचायत निकायन के तीन हजार तीन गो पद भरे खातिर उपचुनाव के अधिसूचना आजु जारी कर दिहल गइल. मतदान पाँच फरवरी के करावल जाई.
- मोतिहारी के व्यवसायी आलोक शर्मा के कई ठिकाना पर आजु आयकर के छापा पड़ल बाकिर ओहिजा से पूरा रिपोर्ट अबही सामने नइखे आइल. मुजफ्फरपुर में चीनी व्यवसायी नवल किशोर केजरीवालो किहाँ आयकर के छापा पड़ल बा.
- अबकी के मकर संक्रांति भा खिचड़ी के पर्व पन्द्रह जनवरी के मनावल जाई. अतवार का दिने मकर संक्रांति पड़ल बहुते फलदायक मानल जाला.
- ‘क्लीनिंग ऑफ रजिस्टर’ अभियान से बिहार में बड़हन पैमाना पर राज्य का स्कूलन में बड़हन पैमाना पर फर्जी नामांकन होखे के खुलासा भइला का बाद सरकार एकर जाँच करावे के आदेश दे दिहलसि.
उत्तर प्रदेश के खबर
- वोट खातिर नोट मामिला में अमर सिंह के याचिका दिल्ली उच्च न्यायालय में खारिज हो गइल.
- सपा नेता अखिलेश यादव कहलन कि उनुकर पार्टी के सरकार बनल त राज्य में उद्योग धंधा के बढ़ावा दिहल जाई.
- लखनऊ के सीएमओ हत्याकांड में सीबीआई के दू महीना के अउरी समय दिहल गइल.
- भाजपा यूपी में 1 करोड़ नवजवानन के रोजगार देबे के वादा कइलसि.
- लखनऊ के दारूल उलूम फिरंग महल सलमान रूश्दी का खिलाफ फतवा जारी कइलसि.
- यूपी के चीनी मिल घोटाला के सीबीआई जांच करावे के माँग कइले भाजपा नेता किरिट सोमैया.
- विधानसभा चुनाव के पहिला दौर खातिर दुसरका दिने अठाईस गो उम्मीदवार आपन परचा दाखिल कइलन. परचा दाखिल करे के प्रक्रिया के वीडियोग्राफी करावल जात बा.
- गोरखपुर के संत गोरखनाथ मंदिर में खिचड़ी मेला खातिर श्रद्धालुअन के आगम शुरू हो गइल बा. मकर संक्रांति का दिने होखे वाला खिचड़ी मेला में श्रद्धालु बाबा गोरखनाथ के खिचड़ी आ तिल से बनल सामान चढ़ावेले.
- यूपी आ उत्तराखंड के चुनाव के तारीख बदलवावे खातिर दायर याचिका सुप्रीम कोर्ट खारिज कर दिहलसि आ कहलसि कि चुनाव के तारीख तय करावल अदालत के काम बा ह.
देश के खबर
- राष्ट्रपति, उपराष्ट्रपति आ प्रधानमंत्री देशवासियन के मकर संक्रांति आ पोंगल के बधाई दिहले.
- लालकृष्ण आडवाणी आ नरेन्द्र मोदी शनिचर का दिने चेन्नई में जयललिता से भेंट कर सकेला लोग.
- एम्स मेडिकल एडमिशन रैकेट में दू जने अउरीओ गिरफ्तार भइले.
- सलमान खुर्शीद के बयान कि, “निर्वाचन आयोग पर उनुका मंत्रालय के प्रशासनिक नियंत्रण बा”, का खिलाफ मुख्य चुनाव आयुक्त एस वाई कुरैशी प्रधानमंत्री का लगे चिट्ठी भेज के आपन शिकायत दर्ज करवलन.
- केन्द्र सरकार आजु फेसबुक आ गूगल समेत इकइस गो सोशल नेटवर्किंग साइटन का खिलाफ मुकदमा चलावे के अनुमति दे दिहलसि. अब एह नेटवर्क भा वेबसाइट के चलावे वाला सगरी लोग का खिलाफ मुकदमा चलावल जा सकी.
- कांग्रेस आलाकमान अपना पश्चिमबंगाल ईकाई के नेता लोग से ममता बनर्जी आ उनुका पार्टी खातिर नरम रवैया अपनावे के कहले बा.
- मुम्बई पर भइल आतंकी हमला का मामिला में बयान दर्ज करे खातिर पाकिस्तानी आयोग फरवरी में भारत के दौरा करी.
- बटला हाउस मुठभेड़ पर दिग्विजय सिंह के उलट कांग्रेस कहलसि कि मुठभेड़ सही रहे आ एह मामिला के दोबारा खोलल ना जा सके.
- कांग्रेस के आरोप बा कि मप्र में पुलिस भर्ती रोक दिहल जाव काहे कि एहमें भाईभतीजा वाद समेत बहुते गड़बड़ी कइल जा रहल बा.
- देश में सांप्रदायिक भावना भड़कावे के आरोप कांग्रेस पर लगावत विश्व हिंदू परिषद के प्रतिनिधिमंडल चुनाव आयोग से भेंट कइलसि आ कहलि कि कांग्रेस पर प्रतिबंध लगा दिहल जावॆ
- श्रीनगर में पारा लगातार छठवों दिने शून्य से नीचे रह के सोलह साल पुरान रिकार्ड तूड़ दिहलसि.
- झारखंड के नक्सल प्रभावित इलाका में रातो में रेल सेवा बहाल कर दिहल गइल. पिछला उनइस महीना से एकरा के रोक दिहल गइल रहे.
- दिल्ली उच्च न्यायालय पुलिस के आदेश दिहलसि कि सुब्रह्मण्यम स्वामी के तीस जनवरी का पहिले गिरफ्तार मत करे. स्वामी पर एगो भड़काऊ लेख लिखे के आरोप लगावल गइल बा.
- अतवार का दिने सालाना मरम्मत के काम होखला का चलते एयरपोर्ट मेट्रो ना चलावल जाई.
दुनिया के खबर
- पाकिस्तान के प्रधानमंत्री गिलानी कहले कि संसद तय करे कि ओकरा का चाहीं, जम्हूरियत कि तानाशाही.
- थाईलैंड में अमेरिकी दूतावास आतंकी हमला के चेतावनी दिहलसि.
- आस्ट्रेलिया के प्रधानमंत्री जूलिया गिलार्ड फेरु कहली कि उनुकर देश पाकिस्तान के यूरेनियम ना बेची.
- पाकिस्तान सेना मंदूर एजाज के पाकिस्तान अइला पर सुरक्षा देबे के वादा दिहलसि.
- पाकिस्तान अमेरिका के ड्रोन हमला के निंदा करत कहलसि कि ई ओकरा संप्रभुता पर हमला हवे.
- तालिबानी लड़ाकन का लाशन पर पेशाब करे वाला अमेरिकी सैनिकन के पहचान हो गइल बा.
- पाकिस्तान में सीनेट के चुनाव 2 मार्च के करावल जाई. एहमें पाकिस्तान के अल्पसंख्यक समूह के चार गो सदस्य शामिल रहीहे.
- ओबामा अमेरिका के कांग्रेस से कहलन कि सरकारी कर्ज के सीमा में बारह खरब डालर के बढ़ोतरी कर दिहल जाव.
व्यापार व्यवसाय के खबर
- शुक का दिने शेयर बाजार में तेजी देखे के मिलल आ सेंसेक्स 117 अंक उछल के बंद भइल.
- माइक्रोसॉफ्ट आ एलजी के बीच पेटेंट समझौता भइल.
मनोरंजन का दुनिया से
- भलही मधुर भंडारकर के फिल्म ‘हीरोइन’ करीना कपूर का किरदार का अगल बगल घूमत होखे, अर्जुन रामपाल के कहना बा कि ई एगो खूबसूरत प्रेमकहानी हवे.
खेल के खबर
- टेस्ट से संयास लेबे के धौनी के बयान पर कपिलदेव कहलन कि एह बयान से टीम में फूट पड़ सकेला. सौरव गांगुली कहले कि धौनी के टेस्ट क्रिकेट में रूचि नइखे रहि गइल.
- रणजी ट्रॉफी फाइनल मैच 19 से 23 जनवरी तक चेन्नई में करावल जाई.
- पर्थ टेस्ट में फेर भारत के टीम पहिलके दिने पस्त पड़ गइल जब ओकर सगरी खिलाड़ी आउट हो गइले.
- रणजी ट्रॉफी सेमीफाइनल में मुम्बई के हरा के तमिलनाडु के टीम फाइनल में चहुँपल.
- मलेशिया ओपन बैडमिंटन का सेमीफाइनल में पहुंचली सायना नेहवाल.
- पर्थ टेस्ट में भारत के पारी 161 रन पर ढेर हो गइल.


c: text/html

text:
उत्तर प्रदेश में भारतीय जनता पार्टी की नई टीम बन गई है। प्रदेश अध्यक्ष लक्ष्मीकांत वाजपेयी के नेतृत्व में आठ उपाध्यक्ष, चार महामंत्री, एक संगठन मंत्री, दस मंत्री और एक कोषाध्यक्ष मिल कर भाजपा को खोई साख लौटाने का प्रयास करेंगे। आश्चर्य की बात यह है कि जंबो कमेटी में चिन्मयानंद का कहीं नाम तक नहीं है, जबकि उनके ख़ास चन्द्रमोहन को प्रवक्ता बनाया गया है।
घोषणा के अनुसार शिवप्रताप शुक्ला, कल्याण सिंह के पुत्र राजवीर सिंह ‘राजू भैया’, हरद्वार दुबे, कृष्णा पासवान, अशोक कटारिया, गोपाल टण्डन, सरिता भदौरिया व साध्वी निरंजन ज्योति को उपाध्यक्ष, राकेश जैन को संगठन महामंत्री, राजनाथ सिंह के पुत्र पंकज सिंह, स्वतंत्रदेव सिंह, रामनाथ कोविंद और देवेन्द्र सिंह चौहान को महामंत्री, अनुपमा जायसवाल, दयाशकर सिंह, अश्वनी त्यागी, कान्ता कर्दम, नीलिमा कटियार, समीर सिंह, रामप्रताप सिंह, अनूप गुप्ता, बेबीरानी मौर्य और मधु मिश्रा को मंत्री, राजेश अग्रवाल को कोषाध्यक्ष, विजय बहादुर पाठक, डा.मनोज मिश्रा और डा.चन्द्रमोहन सिंह को प्रवक्ता, मनीष शुक्ल को मीडिया प्रभारी, मनीष दीक्षित और अनीता अग्रवाल को सहमीडिया प्रभारी बनाया गया है।
रामनरेश अग्निहोत्री, धर्मवीर प्रजापति, डा. मधु मिश्रा, प्रेमलता वर्मा, मिथिलेश अगरिया, आनन्दमयी, तेजेश्वरी सिंह, रामसरन वर्मा, सुरेश खन्ना, कृष्णा राज, रवि शर्मा, देव त्रिपाठी, भानू प्रताप सिंह, केशव मौर्य, अनामिका चौधरी, रत्नाकर मिश्रा,ओमप्रकाश पाण्डेय, मोती सिंह, जयप्रकाश चतुर्वेदी, रविन्द्र जायसवाल, वीणा पाण्डेय, डा.महेन्द्र नाथ पाण्डेय, शिवनाथ यादव, सुरेन्द्र सिंह, जगत नारायण दुबे, कमला सिंह, शारदा चौहान, केदारनाथ सिंह, शशी त्रिपाठी, सलिल विश्नोई, अर्चना पांडेय, सुनील द्विवेदी, सुशील शाक्य, वीरेन्द्र सिरोही, विनोद अग्रवाल, एकता गुप्ता, राजकुमार त्यागी, रविन्द्र भड़ाना, कविता चौधरी, लज्जारानी गर्ग, राजेन्द्र कुमार, गुलाबो देवी, डा.महेश शर्मा, ओमप्रकाश गोला, आशू वर्मा, आशा शर्मा, ज्ञान तिवारी, हृदयनारायण दीक्षित, लल्लू सिंह, सियाराम वर्मा, रमापति शास्त्री, सत्यदेव सिंह, शेषनारायण मिश्रा, पुष्कर मिश्रा,रामकुमार वर्मा, डा.ईरा श्रीवास्तव, विन्ध्यवासिनी कुमार, राजेश कटियार, सुरेश तिवारी, जयपाल सिंह, नानक चन्द्र लखमानी सिन्धी, सुषमा खरक्वाल, माधुरी शुक्ला, रंजना द्विवेदी, रीति सिंह, उर्मिला मिश्रा, नाजिरा हुसैन, उपेन्द्र तिवारी, हरीश दुबे, सरोज सिंह, रामजी सिंह, श्रीराम चौहान, अष्टभुजा शुक्ला, विजयलक्ष्मी गौतम, पंकज चौधरी, रमेश कुमार सिंह, संतराज यादव और नरेन्द्र सिंह प्रदेश कार्यसमिति में सदस्य होंगे. साथ ही सकलदीप राजभर, चन्द्र किशोर, देवराज सिंह, अमरपाल मौर्य, प्रजापालन वर्मा, एसके शर्मा, बहोरन लाल मौर्य, रामचन्द्र यादव, अजय मिश्रा टोनी, पूनम मिश्रा, अन्जू रामचन्दानी, प्रवीण श्रीवास्तव, सुधीर हलवासिया, नीरज सक्सेना, हरीश जोशी, भारतेन्द्र सिंह, लोकेन्द्र सिंह, सुरेश राणा, विकास गुप्ता, वाईपी सिंह, अनीता सिंह, हनुमान मिश्रा, पदमलता, राजीव दीवान और समरपाल सिंह विशेष आमंत्रित सदस्य होंगे।
वरिष्ठ नेता अटल बिहारी वाजपेयी, राष्ट्रीय अध्यक्ष राजनाथ सिंह, मुरली मनोहर जोशी, कलराज मिश्र, विनय कटियार, मुख्तार अब्बास नकवी, लालजी टण्डन, संतोष गंगवार, अशोक प्रधान, वरुण गाधी, ओमप्रकाश सिंह, केसरी नाथ त्रिपाठी, रमापति राम त्रिपाठी, सूर्यप्रताप शाही, मेनका गाधी, योगी आदित्य नाथ, कुसुम राय, रामशकर कठेरिया, राजेन्द्र अग्रवाल, कमलेश पासवान, रमाकान्त यादव, हुकुम सिंह, नैपाल सिंह, सतीश महाना, सत्यपाल मलिक और रामनरायण साहू स्थायी आमंत्रित सदस्य बनाये गये हैं।

robotstxt: allowed

filter: keep


text:
बात हमरा रिविलगंज थाना से जुड़ल बा,जवन सरयू नदी के किनरवाहीँ पर बा।
12 बरिस पहिले बधार के लईकी सऽ,जवनc”करमा-धरमा” के व्रत(भाई-बहिन के व्रत हऽ) कईले रही सऽ आ पारन करे खातिर गीत गावत जात रही सऽ।गीत के बोल रहे-“बजाव भईया चमरा, बजाव डुगडुगी रे–।” ओह थनवा मेँ एगो उपाध्याय जी-वायरलेस ऑपरेटर रहस,जेकर पाँच साल के बेटा राजू, ओह गीतवा के ईयाद कऽ लेलख। छोटहन लईका,मीठ बोली आ मीठ आवाज-थाना के केहू भी एगो सिक्का धरावे आ ओकरा से कहे-राजू गावऽ आ ऊ लईका जात,गावे लागे।
जब मामला तूल धईलख तब,जब सहायक दारोगा के पद पर ड्यूटी करे वाला अधिकारी-राजवंशी राम-एक दिन राजू के दू झापर दे देलेँ।भईल हाला आ तब उपाध्याय जी के दू गो जवान बेटा दरोगा जी के कस के थूर दे ले सऽ,कपारो फाटल दरोगा जी के,केसा केसी भईल।दरोगा जी के कहनाम रहे-राजू जानबूझ कर हमको देख कर इस गीत को गाता है,चुकि हम चमार हैँ,मुझे अपमानित करता है।जाँच टीम आईल,जवना मेँ डी एस पी स्तर के अधिकारी-सुनील जी, जे हमार मित्र रहीँ,अईले। थाना के माहौल गरमाईले रहे। बात गीत पर आ के अँटकल।
सुनील जी के इयाद पड़ल कि हमार घर इहँवे बा,ऊँहा के हमरा के बोलवईनीँ आ पूरा घटनाक्रम बतवनीँ।अब जजमेँट करे के जिम्मेदारी हमार रहे।हम राजवंशी राम से कहनीँ कि गीत के बोल बोलीँ,ऊ बतवलेँ-बजाव भईया चमरा,बजाव डुगडुगी। हम पूछनीँ-राऊर तकलीफ कहाँ बा?ऊहाँ के कहनीँ-ई बार बार हमको चमार बोलता है।हम जवाब देनीँ-अगर वो चमार बोलता है तो दूसरी तरफ संबोधन मेँ”भैया चमार”भी तो बोलता है।वह “रे चमार”तो नहीँ बोलता? वह तो आप को भाई बना कर ,खुद भाई बनते हुए डुगडुगी बजाने को कहता है।
ई व्याख्या सुनला के देर रहे कि डी एस पी साहेब खुदे राजवंशी राम के गरिआवे के शुरु कईले आ लगलेँ कहे-ई साला सब!जानबूझ कर ऐसे सामाजिक सौहार्द्र को बरबाद करने पर तूले हैँ।हम डी एस पी साहेब के बतईनीँ कि ई गीत के इतिहास दू सौ बरिस से पुरान हऽ।केस खारिज हो गईल आ तब हमहुँ जननीँ कि हमनीँ के पारंपरिक गीतन मेँ सामाजिक समरसता के गुन कतना कूट-कूट के भरल बा!
भोजपुरी मेँ सामाजिक समरसता आ आज के जातिवादी सोच-एगो साँच घटना
-उदय नारायन सिंह जी
“जय भोजपुरी”
सांभर: आखर के फेसबुक पेज


text:
अक्षरा सिंह के क़ातिल अदा पर एह घरी सभे फिदा बा आ ऊ धड़ाधड़ फिलिम साईन करत बाड़ी. अक्षरा सिंह के कई गो फिलिम फ्लोर पर बाड़ी सँ आ कुछ रिलीज होखे वाली बाड़ी सँ. एहमें हैदर काजमी संगे दू गो फिलिम ‘कालिया’ अउर ‘बिगुल’ आ पवन सिंह संगे ‘बजरंग’ खास बाड़ी सँ.
निर्माता जे.पी. सिंह आ निर्देशक नंद किशोर महतो के फिल्म ‘बजरंग’ जल्दिये बिहार समेत पूरा देश में रिलीज होखी. यूपी आ बिहार में शूटिंग भइल एह फिल्म के मुख्य कलाकारन में पवन सिंह, अक्षरा सिंह, संजय पांडे, जय सिंह, उमेश सिंह, रमेश दुबे, सीमा सिंह, वैभव राय आ मास्टर वरुण सिंह शामिल बाड़े.
अबहिये से कहात बा कि ई फिल्म अक्षरा के कैरियर के एगो अउर ब्लाक बस्टर साबित होखी.
(शशिकांत सिंह रंजन सिन्हा के रपट)


text:
सुप्रीम कोर्ट के फैसला राज्यन के ओकात बतवलसि
आय से बेसी के संपत्ति राखे का मुकदमा में सुप्रीम कोर्ट के फैसला कि एह मामिला में राज्य सरकारन के कवनो अधिकार नइखे केन्द्र राज्य संबंधन में एगो नया गिरावट के कारण बनी. राज्य सरकार अब जल्दी कवनो मामिला सीबीआई के ना सँउपिहें काहे कि एक बार मामिला सीबीआई का लगे चल गइल त फेर राज्य सरकार कुछ ना कर पाई. अदालत एकरा पहिले एगो अउरी फैसला से राज्य सरकारन के अधिकार में कटौती कइले रहे जवना में कहल गइल बा कि अगर हाईकोर्ट बा सुप्रीम कोर्ट का आदेश से कवनो मामिला के जाँच सीबीआई के सँउपल जाव त राज्य सरकार से अनुमति लेबे के जरुरत नइखे.
जदयू कार्यकारिणी का बईठका में ललन आ प्रभुनाथ के नेवता
पार्टी नेतृत्व से नाराज चलत ललन सिंह आ प्रभुनाथ सिंह के कार्यकारिणी का बईठका में शामिल होखे के न्योता भेजल गइल बा. पार्टी अध्यक्ष विजय कुमार चौधरी ओह लोग से बईठक में आ के आपन बात कहे के कहले बाड़ें. जदयू एह बात से इन्कार करत बा कि सरकार का लगे बटाईदारी कानून संबंधी कवनो प्रस्ताव बा. विजय चौधरी कहले बाड़न कि विरोधी जानबूझ के अफवाह फइलावत बाड़े.
सारंगपुर डाकबंगला जल के राख हो गइल
पानापुर प्रखण्ड में अंगरेजन का जमाना के सवा सौ साल पुरान सारंगपुर डाकबंगला बुध का देर रात आग में स्वाहा हो गइल. अपना जमाना में ई अंगरेजन के चुंगी कलेक्शन सेंटर रहे आ एकर इस्तेमाल पिकनिक स्पाटो का तौर पर होत रहुवे. आग लगे के कारण के पता नइखे चलल.
गर्मी आ पछुआ का चलते चारो तरफ आग लाग रहल बा
करीब करीब हर जिला से आग लागे के खबर रोजे आ रहल बा जवना में कहीं खेत में खड़ा फसल, कहीं गरीबन के झोपड़ी, कहीं खलिहान त कहीं बथान में आग लाग रहल बा. दूर देहात में दमकलो के इन्तजाम ना होला से नुकसान बेसी हो रहल बा आ भुक्तभोगी लोग छाती पिटला से बेसी कुछ कर नइखे पावत. छपरा, सीवान, गोपालगंज, बलिया, देबरिया हर जिला से अइसन खबर बावे.
यूपी में बिजली महँग भइल
उत्तर प्रदेश में बिजली के दर में पन्द्रह से बीस फीसदी के बढ़ोतरी कर दिहल गइल बा. गाँव देहात में बिना मीटर के कनेक्शन वालन के अब एक सौ दस का जगहा सवा सौ रुपिया हर महीना देबे के पड़ी. मीटर वाला ग्रामीण घरेलू उपभोक्ता के अब २ रुपिया ८० पैसा प्रति यूनिट का बदले ३ रुपिया २० पैसा के दर से भुगतान देबे के पड़ी. जबकि शहरी उपभोक्ता के दर ३ रुपिया ४५ पैसा प्रति यूनिट कर दिहल गइल बा.
जौनपुर में एके दिन में चार गो हत्या
बुध के देर शाम सुजानगंज थाना के चैनपुर नगौली गाँव के पप्पू आ राजकुमार पाण्डे के धारदार हथियार से काट के हत्या कर दिहल गइल. दुनु के ले के गइल मोहन पटेल का गोड़ में गोली लागल बा बाकिर पप्पू के पिता का तहरीर पर मोहन पटेल का खिलाफ हत्या के मुकदमा दर्जकर लिहल गइल बा. आरोप बा कि मोहन दुनु जने से सवा तीन लाख रुपिया कर्जा लिहले रहुवे आ कर्जा लवटावे के ना पड़े एह खातिर हत्या कर दिहलसि. दोसरा घटना में टोल टैक्स के साढ़े सात रुपिया ना देबे खातिर बेलाव घाट बैरियर पर बदमाश दू गो कर्मचारियन के गोली मार के हत्या कर दिहलें सँ.
शिक्षा के मौलिक अधिकार त एही साल से ..
बाकिर निजी स्कूलन में पचीस फीसदी आरक्षण अगिला साल से मिली. चूंकि एह साल के प्रवेश प्रक्रिया पूरा हो चुकल बा एहसे अगिला शैक्षणिक सत्र से आरक्षण वाला प्रावधान लागू होखी. शुरुआत पहिला क्लास से होखी आ आठ साल लागी आठवीं तक आरक्षण देबे में. निजी स्कूल पहिलही एह प्रावधान का खिलाफ सुप्रीम कोर्ट में अपील कइले बाड़े.
सानिया मिर्जा के शादी से पहिलही विवाद शुरु हो गइल
पाकिस्तानी टेनिस संघ कहत बा कि निकाह का बाद सानिया के पाकिस्तान का तरफ से खेले के चाहीं जबकि भारत के टेनिस संघ के दावा बा कि निकाह का बादो सानिया भारते का तरफ से खेलीहें. सानिया के पाकिस्तानी से निकाह करे के फैसला के चारो तरफ से आलोचना हो रहल बा कि अतना काबिल हिन्दुस्तानी मुसलमानन के अनदेखी करत ऊ एगो पाकिस्तानी से निकाह करे जा रहल बाड़ी. हद त ई हो गइल कि सपा के अबू आजमिओ कहले बाड़े कि सानिया के ई शादी ना करे के चाहीं.
अखिल विश्व भोजपुरी समाज
अखिल विश्व भोजपुरी समाज मंच के राष्ट्रीय अध्यक्ष का तौर पर भरत शर्मा व्यास के नियुक्ति भइल बा. एह मंच के अध्यक्ष राँची के भाई जी भोजपुरिया बीएन तिवारी हईं. भरत शर्मा व्यास कहले बाड़न कि भोजपुरी संगीत के अश्लीलता से मुक्त करावल उनकर पहिलका मकसद रही. साथही भोजपुरी अकादमी के गठन आ भोजपुरी के आठवीं अनुसूची में शामिल करावे के कोशिश करीहें. भोजपुरी सिनेमा में आधुनिक पहिरावा आ विदेशी लोकेशन के इस्तेमाल के आलोचना कइले बाड़न भरत शर्मा व्यास.
हाकी टीम के चयन का फैसला के आलोचना
दिल्ली में भइल हॉकी विश्व कप में भारत आठवाँ जगहा पर आइल रहे आ एह टूर्नामेंट में भारतीय टीम के कमजोर कड़ी रहल प्रभजोत सिंह आ दीपक के अजलान शाह कप खातिर चुनाइल ४५ खिलाड़ियन में शामिल नइखे कइल गइल जवना से दुनु जने नाराज बाड़े. ओह लोग के कहनाम बा कि हॉकी टीम वाला खेल हऽ आ अगर बाहरे करे के बा त पूरा टीम के कइल जाव.


text:
लेखकवृंद
- अभय कृष्ण त्रिपाठी "विष्णु"
- अमरकांत
- अरुण शीतांश
- आचार्य महेन्द्र शास्त्री
- आर. डी. एन. श्रीवास्तव
- आसिफ रोहतासवी
- इंजीनियर राजेश्वर
- कन्हैया प्रसाद तिवारी
- कन्हैया सिंह 'सदय'
- कमला प्रसाद मिश्र ‘विप्र’
- कुबेरनाथ मिश्र 'विचित्र'
- कुलदीप नारायण ‘झड़प’
- कैलाश गौतम
- गंगा प्रसाद 'अरूण'
- गंगाशरण शर्मा
- गायत्री सहाय
- गोरख पाण्डेय
- चंद्रशेखर मिश्र
- चन्द्रभूषण पाण्डेय
- चन्द्रशेखर प्रसाद ‘परवाना’
- जगदीश खेतान
- जनकदेव जनक
- जनकवि भोला
- जयशंकर प्रसाद द्विवेदी
- जितराम पाठक
- जौहर शफियाबादी
- डा उमेशजी ओझा
- डा. गोरख प्रसाद मस्ताना
- डा. डी.टी. राव "बेकाम"
- डा. बच्चन पाठक 'सलिल'
- डा. रीता सिन्हा
- डा0 शत्रुधन पाण्डेय
- डाॅ. राजेन्द्र प्रसाद सिंह
- डॅा० जयकान्त सिंह 'जय'
- डॉ अशोक द्विवेदी
- डॉ ओम प्रकाश सिंह
- डॉ जनार्दन सिंह
- डॉ. रामरक्षा मिश्र विमल
- डॉ.कमल किशोर सिंह
- तेग अली-तेग
- दिलीप कुमार
- दिलीप कुमार पाण्डेय
- दूधनाथ उपाध्याय
- देवेन्द्र आर्य
- धरीक्षण मिश्र
- नन्दकुमार त्रिपाठी
- नर्वदेश्वर पाण्डेय देहाती
- परिचय दास
- पाण्डेय कपिल
- प्रभाकर पांडेय
- प्रभुनाथ उपाध्याय
- प्रभुनाथ मिश्र
- प्रभुनाथ सिंह
- प्रशान्त पाण्डेय
- प्रसिद्ध नारायण सिंह
- प्रो. हरिकिशोर पाण्डेय
- बाबू रघुबीर नारायण
- बिसराम
- बेढब बनारसी
- बेबाक जौनपुरी
- भगवती प्रसाद द्विवेदी
- भिखारी ठाकुर
- भोला प्रसाद ‘आग्नेय’
- भोलानाथ 'भावुक'
- भोलानाथ गहमरी
- मनोरंजन प्रसाद सिंह
- महेन्द्र मिश्र
- मास्टर अजीज
- मुकुन्द मणि मिश्रा
- मृत्युंजय अश्रुज
- मोती बी.ए.
- रसिक बिहारी ओझा 'निर्भीक'
- राजीव उपाध्याय
- राधामोहन चौबे 'अंजन'
- राम जियावन दास 'बावला'
- रामदरश मिश्र
- रामनारायण उपाध्याय
- रामविचार पाण्डेय
- रामेश्वर सिंह 'कश्यप'
- राहुल सांकृत्यायन
- लाल बिहारी गुप्ता 'लाल'
- विवेकी राय
- विश्वनाथ प्रसाद 'शैदा'
- शशि प्रेमदेव
- सत्यनारायण मिश्र ‘सत्तन'
- सुरेश कांटक
- सौरभ पाण्डेय
- हीरा ठाकुर
- हीरा डोम
हाय! रे मनई - जयशंकर प्रसाद द्विवेदी
अंतरजाल के बजार मे बेजार भइल मनई।
हर बार गूगल के शिकार भइल मनई॥
हर घरी टुकुर टुकुर वेभ के निहारत रहे
छितिराइल वेभ मे बेकार भइल मनई॥
रक्तचाप बढ़ल जाता रोज रोज हिट नियन
किडनी भी केहु से उधार लेही मनई॥
दुनिया के गाँव लेखा बुझे मे टटोले मे
संवेदनों के अरथी निकार देही मनई॥
शुगर के होस नईखे मदिरा क संग साथ
सर्च करत कुरसी निढाल भइल मनई।
कफन भा फूल अब मेल से भेजाए लागल
अपनन के बिकट सवाल भइल मनई॥
दिन बा कि रात बा कहाँ केकर साथ बा
घरहीं मे बड़का बवाल भइल मनई॥
बोल चाल बंद अब गुमसुम रहे लागल
बाबू खाति जिनगी जवाल भइल मनई॥
खुद मे सवाल अब जवाब ढूँढे निकसल त
मन बा बेमन के कहांर भइल मनई॥
प्रीति के प्रतीति जब सूझात आ बुझात नाही
सुभीति पर कहवाँ निसार भइल मनई॥
ढेरका के फेर मे अबेर ना सबेर देखे
फजीरे से बइठल अधेर भइल मनई॥
वाइरस के फेरा मे घर से निकसुआ अस
सर्वर लेखा ट्रैफिक से ढेर भइल मनई॥
------------------------------
मैनेजिग एडिटर (वेव) भोजपुरी पंचायत
बेवसाय: इंजीनियरिंग स्नातक कम्पुटर व्यापार मे सेवा
संपर्क सूत्र:
सी-39 ,सेक्टर – 3
चिरंजीव विहार, गाजियावाद (उ. प्र.)
फोन : 9999614657
अंक - 74 (05 अप्रैल 2016)
सदस्यता लें टिप्पणियाँ भेजें (Atom)
ट्वीट
परसिध पोस्ट
-
भोजपुरी साहित्य के विकास के क्रम में एक से बढि के एक संतन के जोगदान बा। ओही परम्परा आगे बढावले बानी भीखा साहब जी। इंहा कऽ भोजपुरी कऽ कबी...
-
पगे पग ठोकर समय के नचवना कइसन जिनगी सटत रोज पेवना॥ घुमल अस चकरी पलिहर जोताइल नमियो ना खेते बीया बोआइल उमेदे से अंखुवा , फोरी न भुंइयाँ इह...
-
(सब लड़िका क्लास के एगो कोना में बिटोराइल बा, दुगो बेंच गिरल बा चिरकुटवा ओहिमें दबाके माई-माई चिचियाता, लबेदा सुथनी एकदोसरा के झोंटा नवा के...
-
चिथरा पहिर घुसरि पुअरा में देखत सुघर सोनहुल सपना ऊसर बंजर परती धरती सींचि-सींचि लोहू से अपना हम दुनिया के सरग बनवलीं नंदन वन अइसन चमक...
-
केहू आज दिल से भुलाई त कइसे हिया से कहीं दूर जाई त कइसे। कजरवा से चाहे लिखे प्रेम पोथी कि लोरवा से पाती लिखाई त कइसे। बड़ी सांकरी प्रेम के ...
-
रोवाँ झारेला जब जब चुनाव आवैला तरवा चाटैं धीरे धीरे सुहरावैला हार जीत से कउनो मतलब नाहीं राखै जेतना भी लह जाला ठाट से लहावैला गाँव से सिवा...
-
" बाउजी, बाउजी....तनी ऊपर देखेम...उम्म्म्म्म... ना..लइटवा के अंजोरा तनी खड़ियाs जाईं..." बाउजी धीरे धीरे खटिया से उठेके कोसिस कई...
-
अंक - 76 (19 अप्रैल 2016) चइता विशेषांक कऽ रचना सूची संपादकीय चइता नाही बसे अब गाँव में लेख चइता चित्त से जोड़ेला - केशव मोहन पाण्डेय...
-
कलयुग कऽ रंग चाहे घर होखे चाहे गाँव होखे, चिहे जिला देश विदेश होखे, हर जघे एके बाजा बजावत बा, कलयुग आपन रंग देखावत बा। धन खाति...
-
सूनि लऽ हे भाई! आ गइलबा कमरतोङ महंगाई॥ अब दाँत के नीचे ना पहुँची, सब्जी, चीनी अउरी दाल। अमीर, गरीब दूनो भाई के, हो गइल बाटे दशा बेहा...


text:
एस एस फिल्म फ़ैक्टरी के भोजपुरी इंडस्ट्री में अइले दुइयो महीना ना भइल आ ई कंपनी अबही ले तीन गो फिलिम के परोसे काम शुरू कर दिहले बिया. एह फिलिमन में ‘विजयपथ’, एस के फिल्म्स चेन्नई के फिल्म ‘गरदा’ आ ‘शान परफरमिंग ग्रुप’ के ‘ज्वाला’शामिल बाड़ी सँ.
एस एस फिल्म फ़ैक्टरी के एह सराहेजोग काम देखि के ”भोजपुरी पंचायत सम्मान समारोह” में भोजपुरी इंडस्ट्री के उत्थान में आगे आइल कंपनी का रुप में सम्मानित कइल गइल. एस एस फिल्म फ़ैक्टरी के सचालिका शाह्जहाँ शेख के कहना बा कि उनका कंपनी के पहिला मकसद बा भोजपुरी सिनेमा के हित. बतवली कि उनकर कंपनी जल्दिए वितरणो के काम शुरू करे वाली बिया. आगे चल के फिलिम बनावे के कामो में लागे के इरादा रखले बिया एस एस फिल्म फैक्टरी
(अपना न्यूज)


text:
पांच राज्य आ देश में होखे वाला चुनाव जन आंदोलन बन गइल बा, कहले मोदी
चितौडगढ 24 नवंबर (वार्ता) भारतीय जनता पार्टी का ओर से प्रधानमंत्री पद के उम्मीदवार नरेद्र मोदी के कहना बा कि पाच गो राज्य आ औकरा बाद होखे वाला देश के आम चुनाव चुनाव ना रह के जन आंदोलन बन गइल बा आ जनता कांग्रेस सरकार के हटावे ला एडी चोटी के जोर लगवले बिया.
आजु के चुनाव सभा में गरीबन के मजाक उड़ावत कांग्रेस के माथ नेतवन के निशाना बनावत मोदी कहलन कि उ सब गरीब के इंसान ना वोट बैक समुझेले ना त कवनो कारण ना रहे कि कांग्रेस गरीबन खातिर एतना निर्मोही होखीत.
आजु के सभा में पाँच बेर शहजादा के जिक्र करत मोदी के कहना रहल कि शाहजादा कहेले कि गरीब के बात ना बतियावसु त उनका मजा ना आवे. शाहजादा ला गरीब मजा के विषय हवे. कहलन कि गरीब का घरे कैमरा वालन के ले के जाले आ ओह गरीबन के थरिया उठा के ओकनी के खानो खा जाले.


text:
– ओमप्रकाश अमृतांशु
कवि, उपन्यासकार, कहानीकार, निबंधकार के साथे-साथे चित्रकारो निराला, जिनकर पूरा नाम सूर्यकांत त्रिपाठी निराला रहुवे, आपन जनमदिन बसंत पंचमी के मनावत रहलें. सरस्वती के साधक निराला खड़ी-बोली हिन्दी में जेतना कविता सरस्वती पे लिखलन, शायद केहू ना लिखल. सरस्वती के मंदिर, पूजा-पाठ के कर्मकाण्ड़ से बहरी निकाल के खेत-खरिहान में श्रमजीवी किसानन के सुख-दुःख भरल जीवन श्रेत्र में स्थापित कइलन. सरस्वती के ढ़ेर सारा अभूतपूर्व भाव देखे के मिली निराला के कवितन में.
हरी-भरी खेतों की सरस्वती लहराई,
मग्न किसानो के घर उन्माद बती बधाई ।
अइसहीं बसंत के भाव में डूब के निराला अपना आप के प्रकृति में समाहित कर लेत रहलें। उनकर हद्वय से बसंत के भाव कुछ अइसने निकलत रहे –
सखि, बसन्त आया।
भरा हर्ष वन के मन,
नवोत्कर्ष छाया।
किसलय-वसना नव-वय लतिका
मिली मध्ुर प्रिय-उर तरू-पतिका,
मधुप-वृन्द बन्दी-पिक स्वर नभ सरसाया।…….
निराला के काव्य रचना समाजिक भावो से ओत-प्रोत रहे. हर कविता में समाज के दर्शन रहे, समाजिक चिंता रहे. शब्द-भाव अपरिचित ना रहे. उनकर लिखल कविता ‘भिक्षुक’ हमनिके जब स्कूल में पढ़त रहीं जा, त लागत रहे कि कलेजा छलनी हो जाई.
वह आता
दो टूक कलेजो को करता पछताता,
पथ पर आता।
पेट-पीठ दोनों मिलकर हैं एक,
चल रहा लकुटिया टेक,
मुट्ठी-भर दाने को-भूख मिटाने को
मुँह पफटी-पुरानी झोली का पफैलाता-
दो टूक कलेजो को करता पछताता पथ पर आता।
साथ दो बच्चे भी है सदा हाथ पफैलाये,
बायें से वे मलते हुए पेट को चलते,
और दाहिना दया-दृष्टि पाने की ओर बढ़ाये।
भूख से सूख होंठ जब जाते
दाता-भाग्य-विधता से क्या पाते?
घूँट आँसुओं के पीकर रह जाते।
सूर्य कान्त त्रिपाठी ‘निराला’ के जनम 21 फरवरी 1886 ई0 के बंगाल के मेदनी पुर में भइल रहे. पिता के नाम पं. रामसहाय रहे आ उ बंगाल के महिषादल राज्य में मेदनिपुर जिला में नौकरी करत रहलें. हाईस्कूल पास क के निराला संस्कृत आ अंग्रजी साहित्य के अध्ययन कइलन. हाईस्कूल पास कइला के बाद लखनऊ आ ओकरा बाद उन्नाव जिला के अपना गाँव गढ़कोला आ गइलें. निराला के रूचि संगीत, घूमे-फिरे, खेले आ कुश्ती लड़े में रहे. तीन साल के उमिर में माताजी के देहांत हो गइल. बंगाल में रहला चलते निराला के मातृभाषा बंगला रहे. पत्नी मनोहरा देवी के कहला पे हिन्दी सिखलन. बीस साल के उमिर में पत्निओ के स्वर्गवास हो गइल. 16-17 साल के उमर में पिता के असमय मृत्यु हो गइल रहे.
क्रान्तिकारी विचार धारा के धनी ‘निराला’ ढ़ेर सारा घिसल-पिटल परम्परा के तुड़ के समाज के नया रास्ता देखवलन. छन्द, भाषा, शैली, भावसम्बंधी नया दृष्टि के नया कविता के नया दिशा देवे में महत्वपूर्ण योगदान दिहलन. घोर आर्थिक संकटो में निराला शब्द आ भाव के राजा रहलन. विषम परिस्थितिओ में कवनो समझौता ना करत अपना तरीका से जीवन के आन्नद लिहलें.
निराला सचमुच निराला पुरूष रहलें. हिन्दी साहित्य में निराला के हमेशा विशेष स्थान दिहल जाई. एह महान साहित्यकार के आजु उनुका जनमदिन प हार्दिक श्रद्धांजलि.


text:
लेखकवृंद
- अभय कृष्ण त्रिपाठी "विष्णु"
- अमरकांत
- अरुण शीतांश
- आचार्य महेन्द्र शास्त्री
- आर. डी. एन. श्रीवास्तव
- आसिफ रोहतासवी
- इंजीनियर राजेश्वर
- कन्हैया प्रसाद तिवारी
- कन्हैया सिंह 'सदय'
- कमला प्रसाद मिश्र ‘विप्र’
- कुबेरनाथ मिश्र 'विचित्र'
- कुलदीप नारायण ‘झड़प’
- कैलाश गौतम
- गंगा प्रसाद 'अरूण'
- गंगाशरण शर्मा
- गायत्री सहाय
- गोरख पाण्डेय
- चंद्रशेखर मिश्र
- चन्द्रभूषण पाण्डेय
- चन्द्रशेखर प्रसाद ‘परवाना’
- जगदीश खेतान
- जनकदेव जनक
- जनकवि भोला
- जयशंकर प्रसाद द्विवेदी
- जितराम पाठक
- जौहर शफियाबादी
- डा उमेशजी ओझा
- डा. गोरख प्रसाद मस्ताना
- डा. डी.टी. राव "बेकाम"
- डा. बच्चन पाठक 'सलिल'
- डा. रीता सिन्हा
- डा0 शत्रुधन पाण्डेय
- डाॅ. राजेन्द्र प्रसाद सिंह
- डॅा० जयकान्त सिंह 'जय'
- डॉ अशोक द्विवेदी
- डॉ ओम प्रकाश सिंह
- डॉ जनार्दन सिंह
- डॉ. रामरक्षा मिश्र विमल
- डॉ.कमल किशोर सिंह
- तेग अली-तेग
- दिलीप कुमार
- दिलीप कुमार पाण्डेय
- दूधनाथ उपाध्याय
- देवेन्द्र आर्य
- धरीक्षण मिश्र
- नन्दकुमार त्रिपाठी
- नर्वदेश्वर पाण्डेय देहाती
- परिचय दास
- पाण्डेय कपिल
- प्रभाकर पांडेय
- प्रभुनाथ उपाध्याय
- प्रभुनाथ मिश्र
- प्रभुनाथ सिंह
- प्रशान्त पाण्डेय
- प्रसिद्ध नारायण सिंह
- प्रो. हरिकिशोर पाण्डेय
- बाबू रघुबीर नारायण
- बिसराम
- बेढब बनारसी
- बेबाक जौनपुरी
- भगवती प्रसाद द्विवेदी
- भिखारी ठाकुर
- भोला प्रसाद ‘आग्नेय’
- भोलानाथ 'भावुक'
- भोलानाथ गहमरी
- मनोरंजन प्रसाद सिंह
- महेन्द्र मिश्र
- मास्टर अजीज
- मुकुन्द मणि मिश्रा
- मृत्युंजय अश्रुज
- मोती बी.ए.
- रसिक बिहारी ओझा 'निर्भीक'
- राजीव उपाध्याय
- राधामोहन चौबे 'अंजन'
- राम जियावन दास 'बावला'
- रामदरश मिश्र
- रामनारायण उपाध्याय
- रामविचार पाण्डेय
- रामेश्वर सिंह 'कश्यप'
- राहुल सांकृत्यायन
- लाल बिहारी गुप्ता 'लाल'
- विवेकी राय
- विश्वनाथ प्रसाद 'शैदा'
- शशि प्रेमदेव
- सत्यनारायण मिश्र ‘सत्तन'
- सुरेश कांटक
- सौरभ पाण्डेय
- हीरा ठाकुर
- हीरा डोम
ओकर कहल - रामरक्षा मिश्र विमल
चउबिस बरिस का उमिरि में बिरासन मास्टटर बनि गइल रहन। जहिया ज्वाइन कइलन ओही दिन से उनुकर प्रभाव लउके लागल रहे। सभ लइका-लइकी उनुका स्मार्टनेश से प्रभावित रहले सन। एगो चुलबुल लइकी जवन केहू से डेराइ ना, हमेशा हँसत-मुसकात रहे, एक दिन अनासे उनुका से कहि दिहलस- “सर, आपकी आँखें मुझे बहुत अच्छी लगती हैं। लगता है, जैसे उनमें नशा हो।” ई कंम्प्लिमेंट त जइसे उनका मन का अँतरा समा गइल। संकोची सुभाव के बिरासन अपना आर्थिक गरीबी के दुनिया से एकदम बाहर आ गइले। लागल जइसे ए अनमोल धन के उनकर केहू सानी नइखे।
आजु जब बेटा चश्मा धोके ले आइल हा आ बरियारी अपने से पहिना देलस हा त ऊ अचकचा के ओकरा के देखे लगले हा- केशव यह परिवर्तन कैसे ?” तले लइका एगो कंम्प्लिमेंट जड़ दिहलसि- पापा, आपमें चश्मा बहुत खिलता है.” बिरासन के आँखि भर आइलि. आजु ओकर कहल एक-एक शब्द याद आ रहल बा.
---------------------------------------------------
नाम: डॉ. रामरक्षा मिश्र विमल
जन्म: बड़कागाँव, सबल पट्टी, सिमरी
बक्सर, बिहार
जनम दिन: 28 फरवरी, 1962
पिता: स्व. आचार्य काशीनाथ मिश्र
संप्रति: स्नातकोत्तर हिंदी अध्यापक, केन्द्रीय विद्यालय
संपादन: संसृति
रचना: कौन सा उपहार दूँ प्रिय अउरी फगुआ के पहरा
ई-मेल: ramraksha.mishra@yahoo.comअंक - 79 (10 मई 2016)
सदस्यता लें टिप्पणियाँ भेजें (Atom)
ट्वीट
परसिध पोस्ट
-
भोजपुरी साहित्य के विकास के क्रम में एक से बढि के एक संतन के जोगदान बा। ओही परम्परा आगे बढावले बानी भीखा साहब जी। इंहा कऽ भोजपुरी कऽ कबी...
-
पगे पग ठोकर समय के नचवना कइसन जिनगी सटत रोज पेवना॥ घुमल अस चकरी पलिहर जोताइल नमियो ना खेते बीया बोआइल उमेदे से अंखुवा , फोरी न भुंइयाँ इह...
-
(सब लड़िका क्लास के एगो कोना में बिटोराइल बा, दुगो बेंच गिरल बा चिरकुटवा ओहिमें दबाके माई-माई चिचियाता, लबेदा सुथनी एकदोसरा के झोंटा नवा के...
-
चिथरा पहिर घुसरि पुअरा में देखत सुघर सोनहुल सपना ऊसर बंजर परती धरती सींचि-सींचि लोहू से अपना हम दुनिया के सरग बनवलीं नंदन वन अइसन चमक...
-
केहू आज दिल से भुलाई त कइसे हिया से कहीं दूर जाई त कइसे। कजरवा से चाहे लिखे प्रेम पोथी कि लोरवा से पाती लिखाई त कइसे। बड़ी सांकरी प्रेम के ...
-
रोवाँ झारेला जब जब चुनाव आवैला तरवा चाटैं धीरे धीरे सुहरावैला हार जीत से कउनो मतलब नाहीं राखै जेतना भी लह जाला ठाट से लहावैला गाँव से सिवा...
-
" बाउजी, बाउजी....तनी ऊपर देखेम...उम्म्म्म्म... ना..लइटवा के अंजोरा तनी खड़ियाs जाईं..." बाउजी धीरे धीरे खटिया से उठेके कोसिस कई...
-
अंक - 76 (19 अप्रैल 2016) चइता विशेषांक कऽ रचना सूची संपादकीय चइता नाही बसे अब गाँव में लेख चइता चित्त से जोड़ेला - केशव मोहन पाण्डेय...
-
कलयुग कऽ रंग चाहे घर होखे चाहे गाँव होखे, चिहे जिला देश विदेश होखे, हर जघे एके बाजा बजावत बा, कलयुग आपन रंग देखावत बा। धन खाति...
-
सूनि लऽ हे भाई! आ गइलबा कमरतोङ महंगाई॥ अब दाँत के नीचे ना पहुँची, सब्जी, चीनी अउरी दाल। अमीर, गरीब दूनो भाई के, हो गइल बाटे दशा बेहा...


text:
भोजपुरी सिनेमा के मेगास्टार मनोज तिवारी के गावल माता के भजन बाड़ी शेर पे सवार रुपवा मनवा मोहत बा आजुवो लोकप्रियता के चार्ट वन में बा. बतौर गायक मनोज तिवारी के पूरा दुनिया में मान सम्मान बा. हर साल नवरात्रि में उनकर गावल देवी गीत के भजन लोग हाथो हाथ खरीदेला. एह साल उनकर देवी गीत के अलबम मईया जी माफ करीं बाजार में आवे वाला बा जवना के टीसीरीज जारी कर रहल बा.
मईया जी माफ करीं अलबम के शूटिंग दिल्ली का अलावा विंध्यवासिनी देवी मन्दिर, वाराणसी, पटना, शीतला माता मन्दिर, आरा वगैरह जगहन पर करावल गइल बा जहाँ के लोकल कलाकार मनोज तिवारी के टीम का साथे एह अलबम खातिर काम कइले बाड़े. गीतकार हउवें संजय सिंह पुरी, प्रमोद पांडे, आ प्रभुनाथ दाढ़ी. अलबम के संगीत धनंजय मिश्रा के बा आ निर्देशन यशवंत सिंह के. अलबम के निर्माता हउवें विकास सिंह.
एह बारे में बतियावत मनोज तिवारी कहलें कि मनोरंजन का दुनिया में उनकर पहिला पहिचान बतौर गायक एगो देवी गीते से भइल रहुवे आ गुलशन कुमार उहे सुन के उनका के “मृदुल” उपनामो दिहले. एही चलते अपना तमाम व्यस्तता का बावजूद मनोज तिवारी हर साल देवी गीत के एगो अलबम जरुर ले आवेले अपना सुननिहारन खातिर. एह साल के देवी गीत अलबम रही देवी जी माफ करीं आ एकरा सफलता खातिर ऊ बहुते आशान्वित बाड़न.
(स्रोत : शशिकान्त सिंह)


text:
पिछला दिने भोजपुरी फिल्म “फरार हो गइल” के शूटिंग मुंबई के मड आयलैण्ड का नायर बंगला में मुहुर्त शॉट का साथे शुरु करावल गइल. निर्माता दिलशाद अली आ प्रस्तुतकर्ता अनीस अहमद के फिल्म “फरार हो गइल” के शूटिंग बसरा स्टूडियो आ मुंबई के मनलुभावन जगहन पर करावल जा रहल बा. सारा इन्टरटेनमेंट का बैनर में बनत एह फिल्म के निर्देशन राजू कर रहल बाड़े जे एकरा पहिले हिन्दी फिल्म “अग्निमोर्चा” के निर्देशन कर चुकल बाड़न.फिल्म के खास कलाकारन में शुभम तिवारी, साहिल खान, स्वाति वर्मा, दिव्या द्विवेदी, अनारा गुप्ता, कोमल ढिल्लो, गिरीश शर्मा, बसीर अंसारी, रोहित राजावत, आ अहसान खान के नाम शामिल बा.कहानी राकेश त्रिपाठी के लिखल ह आ संगीत अमन श्लोक दे रहल बाड़े. गीत श्यामजी श्याम आ अरविन्द तिवारी के लिखल बा. कैमरा मैन बाड़न नन्द लाल चौधरी.
(स्रोत – समरजीत)


text:
ब्लॉग्स
गुरदासपुर में कांग्रेस के जीत के मायने
पंजाब के गुरदासपुर लोकसभा सीट के उप सभा चुनाव खातिर पड़ल वोट के गिनती अब पूरा हो चुकल बा. कांग्रेज़ के प्रत्याशी सुनील जाखड़...
ब्लॉग्स
बीबीसी सेवा के भारत मे विस्तार हो रहल बा
बीबीसी न्यूज़ भारत मे गुजराती,मराठी,पंजाबी क तेलुगु में न्यूज़ सर्विस के शुरुआत कर रहल बा. ई सेवा सोमार दुपहर बाद शुरू हो जाई. चार भारतीय...
ब्लॉग्स
दुनिया में ना रहल दुनिया के परमाणु युद्ध से बचावे वाला
आईं चलल जाव आ मिलल जाव ओह जाबांज से जेकरा चलते दुनिया परमाणु युद्ध से बच गईल. एकदम सही बात बा. कहानी शीत युद्ध...
ब्लॉग्स
समाज में असली नकली संत के पहिचान जरूरी बा
आज हर आदमी अपनी चेहरा के उपर चेहरा लगा के घुम रहल बा,एतने ही ना बल्कि सभे आपन दुकानदारी चमकावे ला दुकान खोल के...
ब्लॉग्स
रवीश कुमार पर शोशल मीडिया में एतना हंगामा काहें
वरिष्ठ पत्रकार गौरी लंकेश के हत्या के बाद पिछला दिने दिल्ली में पत्रकारन द्वारा प्रेस क्लब में एगो शोक सभा के आयोजन भइल. सगरो...
ब्लॉग्स
राम रहीम के ‘पूरा सच’ छापे वाला पत्रकार
पंचकुला के स्पेशल सीबीआई कोर्ट डेरा सच्चा सौदा के प्रमुख गुरमीत राम रहीम के रेप केस मे दोषी करार दे दिहले बा. साल 2002...
ब्लॉग्स
चम्बल के बीहड़ से राजनीति तक के सफर:फूलन देवी
कबहुं चम्बल के बीहड़ में फूलन देवी के नाम सबसे ढेर लियात रहे काहें से की आतंक के दूसर नाम बन गइल रहली फूलन...
ब्लॉग्स
भोजपुरी रंगकर्म संस्था रंगश्री के नाट्यलेखन प्रतियोगिता
भोजपुरी भाषा आ साहित्य के प्रति भोजपुरिया लोग हमेशा से लागल रहल बा. कई दशकन से ई एगो आंदोलन के रूप ले लेले बा।...
ब्लॉग्स
‘ये बीबीसी लंदन है’ जब था हो गईल
भोजपुरी खोज.कॉम पर ई लेख 1 फरवरी 2011 के प्रकाशित भइल रहे. एक बार फिर से पढ़े के खातिर उपलब्ध करा रहल बानी जा. ‘ये...
ब्लॉग्स
दिल में प्यारे के बीआ बोआ जब गइल
दिल में प्यारे के बीआ बोआ जब गइल, प्रीत के तब फसल लहलहइबे करी एह तरे जो मिलइहें नजर से नजर, लाज में तन में सिहरन समइबे...


text:
एगो पाँड़े जी के मेहरारू दोसर से फँसल हले । ऊ रोज माँग के आवथ तो ऊ बेमारी कछले रहे आउ कहे कि "तीन गो लिटिया पकइहें रे रमवाँ, एगो कोठिया के कन्हवा चढ़इहें रे रमवाँ, उहूँ-उहूँ-हूँ-हूँ-हूँ .... ... एगो अपने खइहें रे रमवाँ, एगो हमरा दिहें रे रमवाँ, असल के होयवे तो ओकरो में से आधा छोड़वे हो रमवाँ, उहूँ-उहूँ-हूँ-हूँ ।" ऊ रोज अइसहीं करे आउ पाँड़े जी भूखे रह जाथ । ऊ एक दिन मेहरारू के बेमारी से चिंतित होके अप्पन बहिनी के लिआवे गेलन आउ रो-रो के सब हाल कहलन तो बहिनी समझ गेल आउ भइवा से कहलक कि "जाके गरम पानी करके कोठी में डाल दऽ । ओकर इअरवा उहँईं मर जतवऽ । बस, ओकर बेमारी ठीक हो जतवऽ ।"
बाबा जी घरे आन के तीनछिया चूल्हा पर खूब पानी गरम कयलन तो पड़िआइन पूछलन कि "हम भूखे मरल जाइत ही आउ तूँ खाली पानी गरम करइत हऽ ।" पाँड़े जी कहलन कि "कोठिया में 'सूढ़वा' लगल हे ओकरे मारे ला करइत ही ।" पड़िआइन केतनो मना कयलका पर ऊ न मानलन आउ पानी खउला के कोठी में डाल देलन । पड़िआइन के इयार उहँईं सीझ के मर गेलन । बाद में पड़िआइन के भी जान मार देलन आउ कोला में गड़हरा खन के राते में दूनो के गाड़ देलन । बाद में पाड़ जी दूसर विआह करके सुख से रहे लगलन ।


text:
विश्व भोजपुरी सम्मेलन का तरफ से पूर्वांचल सांस्कृतिक सेवा समिति के आयोजित राष्ट्रीय भोजपुरी सम्मेलन शुक का दिने आगरा शहर के सूर सदन में शुरु हो गइल. उद्घाटन मारीशस से आइल भोजपुरी बुद्धिजीवि डा॰सरिता बुद्धू दिया जरा के कइली. सम्मेलन में देश भर से आइल भोजपुरी साहित्यकारन का अलावा मारीशस, सिंगापुर, कनाडा, फिजी, मलेशिया, आ सूरीनाम से प्रतिनिधि आइल बाड़े.
अपना उद्घाटन भाषण में डा॰बुद्धू कहली कि चिन्ता के बात बा कि देश विदेश में भोजपुरी के विकास होखला का बावजूद नयकी पीढ़ी भोजपुरी बोले में संकोच करत बा आ भोजपुरी खातिर इहे सबले बड़ चुनौती बा. सम्मेलन के अंतर्राष्ट्रीय अध्यक्ष सतीश त्रिपाठी के कहनाम रहे कि भोजपुरी के विकास के गति बहुते मद्धिम बा. अइसन मत होखे कि भोजपुरी सिनेमा आ लोकगीते तक सिमट के रह जाव. भोजपुरी साहित्य रचे आ पढ़े वालन के गिनती घटल जा रहल बा. गाँव जवार में त इ अबहियों अपना उर्जा से बढ़त बिया बाकिर शहरन में ना. जरुरत बा कि हमनी जब एह सम्मेलन से लवटी त अपना अॡना जगह भोजपुरी के दूत बन के जाईं. अपना इलाका में भोजपुरी भाषा आ एकरा साहित्य के समृद्ध करीं.
उद्घाटन सत्र में डा॰अम्बेदकर विश्वविद्यालय के कुलपति प्रो के एन त्रिपाठी, यूपी के पूर्व मंत्री दुर्गा प्रसाद मिश्र, डा॰अरुणेश नीरन, प्रेम शुक्ल बगैरह वक्ता आपन राय रखलें. सबका एही बात के चिन्ता रहे कि भोजपुरी के विकास का बावजूद बातचीत में भोजपुरी के इस्तेमाल करे वाला लोग दिन पर दिन घटते जात बा. सम्मेलन का मंच प दैनिक जागरण के स्थानीय सम्पादक सरोज अवस्थी, छावनी बोर्ड के संजीव कुमार. अमरजीत मिश्रा, अशोक चौबे, हरिनारायण चतुर्वेदी, गिरींद्रनाथ दूबे मौजूद रहलें. एही सत्र में सम्मेलन के स्मारिका गंगाजलि के विमोचनो कइल गइल.
साँझ के कवि सम्मेलन आ ओकरा बाद मेघदूत के पूर्वांचल यात्रा नाम के गीत नाटिका के मंचन कइल गइल.


text:
Home Tags भोजपुरी फिल्म मोहब्बत के सौगात
Tag: भोजपुरी फिल्म मोहब्बत के सौगात
आदित्य मोहन की भोजपुरी फिल्म मोहब्बत के सौगात अप्रैल में होगी...
आदित्य मोहन की भोजपुरी फिल्म मोहब्बत के सौगात को अप्रैल में पुरे बिहार मे रिलीज़ किया जायेगा, इस फिल्मे गाने और ट्रेलर पी.पी.आई....
भोजपुरी फिल्म मोहब्बत के सौगात का ट्रेलर रिलीज
भोजपुरी फिल्म मोहब्बत के सौगात का ट्रेलर पी.पी.आई. म्यूजिक कंपनी ने यूट्यूब पर रिलीज कर दिया है जिस का अच्छी रिवीव्स मिल रहा है।...
भोजपुरी फिल्म मोहब्बत के सौगात बन कर तैयार
पल्लवी प्रकाश इंटरनेशनल के बैनर तले बनी भोजपुरी फिल्म मोहब्बत के सौगात बन कर तैयार हो गया है जल्द ही इस फिल्म के ट्रेलर...
भोजपुरी फिल्म मोहब्बत के सौगात का फर्स्ट लुक
पल्लवी प्रकाश इंटरनेशनल के बैनर तले बनी भोजपुरी फिल्म मोहब्बत के सौगात का फर्स्ट लुक जारी कर दिया गया है। इस फिल्म की एडिटिंग...
भोजपुरी फिल्म मोहब्बत के सौगात की डबिंग स्टार्ट
पल्लवी प्रकाश इंटरनेशनल के बैनर तले बनी भोजपुरी फिल्म मोहब्बत के सौगात की डबिंग शुरू की गयी है .इस फिल्म की एडिटिंग हाल...


text:
मुजफ्फरपुर-मोतिहारी रेलखंड पर शुक के देर रात पिपरांहा हॉल्ट आ कांटी टीसनका बीच एगो सवारी गाड़ी में लूटपाट का साथे मारपीट कइल गइल. एहमें पाँच गो सवारी घवाहिल हो गइले.
बिहार के अनेके पंचायत के खाली जगहन के भरे खातिर आजु राज्य के बहुते जिला में उपचुनाव करावल गइल. वोट के गिनिती काल्हु करावल जाई.
बिहार में डाक्टर लोग के रिटायरमेंट के उमिर बासठ से बढ़ा के पैंसठ साल कर दिहल गइल.
बीस आ इकइस दिसंबर के होखे वाला प्राथमिक शिक्षक पात्रता परीक्षा के तइयारी प्रशासन शुरु कर दिहलसि जेहसे कि एकरा के बढ़िया से करावल जा सके. एह इम्तिहान में छब्बीस लाख अभ्यर्थी शामिल होखीहें जबकि दू लाख बाइस हजार आवेदन गलत तरीका से भरइला का चलते रद्द कर दिहल गइल बा.
घूसखोरी का मामिला में पश्चिम चंपारण जिला के दू गो दारोगा रत्नेश कुमार आ हरिश्चन्द्र प्रसाद के बर्खास्त कर दिहल गइल बा.


text:
खनिज
खनिज ऊ सारा पदार्थान के कहल जाला जिनहन के खान में से खनि के निकालल जाला। हालाँकि ई एगो बहुत साधारण परिभाषा हवे।
वैज्ञानिक रूप से खनिज कहाए खातिर नीचे लिखल गुण होखे के चाहीं:
- प्राकृतिक रूप से पावल जाये वाला पदार्थ होखे, मने आदमी द्वारा प्रयोगशाला में न बनावल होखे
- सामान्य तापमान पर ठोस अवस्था में पावल जाय,
- जीवीय रचना वाला न होखे, मने कौनों जीवधारी क अवशेष (हड्डी, खोल) न होखे
- ए पदार्थ के एगो निश्चित रासायनिक सूत्र से बतावल जा सके, आ
- ओकरी अणु क एगो निश्चित तरीका क फिटिंग होखे।
खनिज आ चट्टान में अंतर होला, काहें से की एकही चट्टान कई गो खनिजन से मिल के बनल हो सकेले। अधिकतर खान से खनि के जवन पदार्थ निकालल जालें उन्हान में एकहि संगे कई गो खनिज मिलल रहे लें। बाद में इन्हन के अलगियवल जाला।
भूगोल आ भूगर्भशास्त्र में खनिजन क बहुत महत्त्व होल आ इन्हां की मात्रा की आधार पर चत्तानन के अलग-अलग प्रकार में बाँटल जाला।
खनिजन क कई गो रूप मिलेला। मुख्य बिभाजन धातुई खनिज आ बेधातुई खनिज में होला।
सेन्हा नून क ढोंका भी एक तरह क खनिज हवे जेवना क खोदाई क के निकालल जाला ।


text:
पूर्वाचल भोजपुरी महासभा के मुख्य संरक्षक अशोक श्रीवास्तव के संयोजन में गाज़ियाबाद में पहिला बेर एगो भोजपुरी कवि सम्मलेन क आयोजन भइल. कवि सम्मेलन के अध्यक्षता वरिष्ठ कवि राजकुमार सचान ”होरी” आ संचालन भोजपुरी के लोकप्रिय कवि मनोज भावुक कइलन. एह सम्मेलन के मुख्य अतिथि रहलन हिन्दी-भोजपुरी के सुप्रसिद्ध अभिनेता महाभारत के द्रोणाचार्य सुरेन्द्र पाल सिंह आ विशिष्ठ अतिथि रहलें नवल कान्त तिवारी, निदेशक उत्तर प्रदेश राज्य सूचना केंद्र.
.
कवि सम्मेलन क शुरुआत सिवान से पधारल गीतकार सुभाष चन्द्र यादव अपना सरस्वती वन्दना से कइलन. फेर “चिरई-चुरुमन सब जल बिनु तरसे ..काहे नाहीं पनिया बदरा से बरसे ..” गीत गा के शुरूए में मंच के ऊंचाई दे दिहलें. गीतकार-व्यंग्यकार मोहन द्विवेदी आपन रचना ”जेब” सुना के आजु क सामाजिक-राजनीतिक विसंगतियन पर करारा चोट कइलें. “…. देश क पैसा हव देश क जेब में, चाहे आप क जेब में चाहे हमरे जेब में ..” वयोवृद्ध कवि गिरधारी करूण चइता सुनवलन त तारकेश्वर मिश्र राही भ्रूण ह्त्या पर गीत सुना के सभके सोचे विचारे पर मजबूर कर दिहलन. हास्य कवि बादशाह तिवारी प्रेमी भोजपुरी क कुछ अइसे परिभाषित कइलन “– जे बोली समझी एकरा के सट जाई उ लासा नीयर / एतना मीठ कहाँ कवनो हमरी भोजपुरी भाषा नीयर .” युवा कवि अनूप पाण्डेय एकांत किसानन के दर्द को उकेरत सुनवलन “– किसान के कफनो भर के ताकत नइखे..रूई में, कपास में .” भोजपुरी हास्य के महाकवि कुबेर नाथ मिश्र विचित्र सत्ता क हालात पर व्यंग्य कइलन – “ऊपर महिला, नीचे महिला, बीचे मरद चंपाइल बा, हे भगवान बुझाते नइखे कवन ज़माना आइल बा .”. मुकेश श्रीवास्तव मुकेश मनई के विवशता कुछ अइसे सुनवलन – “कुकुरा के डांट सहे, सियरा के रोब/ हई शेरवा त साचहूँ लाचार हो गइल. ” युवा ग़ज़लकार मनोज भावुक आपन शेर पढ़े – “मन के धृतराष्ट्र के आँखिन से सभे देखत बा/ भीम असली ह कि लोहा के, चिन्हाते नइखे… बर्फ हs, भाप हs, पानी हs कि कुछुओ ना ह s / जिन्दगी का हवे, ई राज बुझाते नइखे ” .गोरखपुर से आइल कवयित्री शैलजा सिंह के गाँव याद आइल आ सुनवली – “अकेलापन भइल जब भी हमें उ गाँव याद आइल”. डा० रचना, पी के सिंह आ तरल जी समेत कई अउरी कवि लोग आपन समसामयिक रचना आ गीत-ग़ज़ल सुना के सुनेवालन के मोह लिहल. फेर वरिष्ठ कवि राजकुमार सचान ”होरी” के अध्यक्षीय भाषण आ काव्य पाठ क बाद पूर्वाचल भोजपुरी महासभा के मुख्य संरक्षक आ संयोजक अशोक श्रीवास्तव सभकर धन्यवाद ज्ञापित करत कहलन कि एह भोजपुरी कवि सम्मेलन क परम्परा हमरा भर जिनिगी जारी रही आ हर साल दिवाली क आसपास गाज़ियाबाद में एकर बड़हन आयोजन होत रही.
(स्रोत – मोहन द्विवेदी)


text:
रोए के रहनी तले अँखिए खोदा गइल. एह भोजपुरी कहाउत के सीधा मतलब त इहे निकलेला कि कुछ खराब सोचते रहीं कि ऊ होइओ गइल. पता ना अनिष्ट अनेसा में अइसन कवन खासियत होला कि सोचलीं त हो के रही. अगर कुछ गलत होखे के अनेसा मन में बनल बा त जान लीं कि ऊ हो के रही. जबकि बढ़िया सोचल ओतना जल्दी वास्तविकता ना बन पावे. कबो सोचले बानी एह विडम्बना पर? अगर दिमाग में अतना बेंवत बा कि राउर सोचल पूरा करा देव त बढ़ियका सोचल काहे पूरा ना करा पावे? सीधा जवाब बा बढ़िया सोचला का साथे हमनी का अगर मगर लगा दीहिलें. ओकरा पर हमनी के अपने विश्वास ना हो पावे कि हम एह मामिला में सफल हो जाएब. जबकि अनेसा के बात सोचत में मन अतना गंभीर आ डेराइल रहेला कि दिमाग के पूरा ताकत मिल जाला ओह अनेसा के असलियत बनावे के. आदमी के बढ़ियको सोच में ओतने भरोसा राखे के चाहीं कि दिमाग ओकरो के पूरा कर देव. खैर बात निकलल रहुवे आँखि खोदइला से त आजु सोचत बानी कि अँखिए पर केन्द्रित रहल जाव. आँख पर अतना मुहावरा बा कि लिखल जाव त लमहर सूची बन जाई एहसे कुछ खासे मुहावरा के चरचा करब. आँखि के पानी मरल तब कहल जाला जब कवनो आदमी लाज हया सगरी छोड़ देव. तब कहल जाला कि फलनवा के आँखि के पानी मर गइल बा. बाकिर दुख में रोवत आँख के पानी सूख जाला मरे ना. कह सकीलें कि जनता के आँखि के पानी अपना दुख में रोवत सूख जाला जबकि नेतवन के आँख के पानी अइसन मरेला कि ओकरा कवनो जायज नाजायज एजाँय बेजाँय करे में अहक ना लागे. अहक ना लगला क माने कि हिचक ना होखे ओकर मन ना रोके कि गलत काम करे से. जानत बूझत कि जवन ऊ करत बा तवन ओकर हक ना ह बाकिर एकरा से ओकरा अहक ना लागे. ऊ त हर समस्या से आँखि फेरले आपन आँखि एही पर गड़वले रहेला कि कवना तरह जायज नाजायज संपदा बिटोर सके. हाल ही में एगो आदमी क टिप्पणी कुछ लोग के बहुत खराब लागल. कहल लोग कि कुछ सदस्यन का खराब भा दागी होखला का चलते पूरा जमात के दागी भा खराब बतावल गलत बा. कबो सोच के देखले बा लोग कि जहर में कतनो दूध मिला लीं जहर जहरे रही बाकिर दूध में तनिको जहर मिला दीं त सगरी दूध जहर बन जाला. अगर कवनो जमात अपना दागी भा खराब सदस्यन के समस्या से आँखि चोरवले रही त एक दिन ऊ समाज से आँख मिलावे लायक ना रहि जाई. जहिया आँखि के पानी उतर गइल तहिया ऊ आदमी समाज लायक ना रहि जाला. एह असलियत से आँख मूंदे वाला आपन आँखि देखा के लोग के ना रोक पइहें. लोग त आँखे आँख में बतियावत जाई आ ओकर असलियत सभका आँखि का सोझा राख दी. कवनो जमात के अधिका भा परिवार के अधिका अधिक भा बेसी दिन ले लोग के आँखि में धूर ना झोंक पाई. अलग बाति बा कि कुछ दिन ले ई चल जाई बाकिर अंत हमेशा खराबे होखी. आदमी के आँखि जतना जल्दी एह दिसाईं खुल जाव ओतने बढ़िया. हालांकि दोसरा के आँखि के फूला देखे वाला लोग के अपना आँखि के माढ़ा ना लउके. याद राखी कि जेकर आँखि आइल होखे ओकरा से आँख मटका करे वाला के आपनो आँखि गड़े लागेला एहसे आँखि लड़ाईं बाकिर दोसरा के आँखि से बचा के.
One thought on “बतकुच्चन – ६०”
-
हमेसा सकारात्मक सोचे चाही
नकारात्मक सोच राखेवाला के हमेसा कास्ट होला


text:
बनारस
बनारस, भारत की उत्तर प्रदेश में गंगा नदी की तीरे बसल एगो विश्वप्रसिद्ध शहर अउरी हिन्दू धर्म क सबसे महत्वपूर्ण तीरथन में गिनल जाये वाला अस्थान हउवे। ई बाबा विश्वनाथ (बाबा बिसेसरनाथ) के नगरी हवे जेवना की बारे में पुराणन में कहल बा कि ई साक्षात् भगवान शंकर की त्रिशूल पर स्थित बा आ पूरा विश्व में प्रलय भइला पर भी ई नगरी अपनी अस्थान पर अडिग रहेले। शिव के अविमुक्तेश्वर रूप में अस्थान लिहला की कारण ए नगरी के अविमुक्तेश्वर क्षेत्र कहल जाला।
बौद्ध धर्म आ जैन धर्म के माने वालन खातिर भी ए शहर के महत्व बा। इहाँ से करीब दस किलोमीटर दूर सारनाथ नाँव के अस्थान परेला जहाँ भगवान बुद्ध आपन पहिला उपदेश दिहले रहलन।
बिसयसूची
नामकरण[संपादन]
बनारस शब्द हिंदी आ संस्कृत में प्रचलित वाराणसी[1] से निकलल हवे। वर्तमान समय में ए शहर के अफिशियल नाँव वाराणसी बा। वाराणसी शब्द की उत्पत्ति की बारे में कहल जाला कि वरुणा अउरी असी नाँव की दू गो नदियन की बीचा में बसल शहर के वाराणसी कहल गईल।[2] एकर प्राचीन नाँव काशी हवे जेवन प्रकाशित से उत्पन्न मानल जाला। प्राचीन काल से विद्या की क्षेत्र में ए नगरी के परसिद्धी की वजह से ई नाँव धरईल होई। एकर अउरी कई गो नाँव अलग-अलग पुस्तकन में मिलेला जइसे अविमुक्तक्षेत्र, आनंदवन आ रुद्रावास इत्यादि।
इतिहास[संपादन]
प्राचीन इतिहास[संपादन]
पुराणन में लिखल कथा की मोताबिक वाराणसी नगर के अस्थापना भगवान शिव जी कइलें रहलन। महाभारत की कथा में काशी क जिकिर आइल बा जहाँ पितामह भीष्म काशी नरेश की तीनों पुत्री (अम्बा, अम्बिका, अम्बालिका) लोगन के अपहरण कइले रहलन। महाभारत की युद्ध में काशी नरेश पाण्डव सेना में रही के कौरवन से लड़ाई कइलन। पुरातात्विक खोदाई में मिलल चीजन की अध्ययन से ई पता चलल बा कि वाराणसी में सबसे पुरान बस्ती 1000 ई. पू. की आसपास रहे ए तरह से वाराणसी विश्व की सबसे पुरान बसल नगरन में गिनल जा सकेला। ई पुरातात्विक खोज बतावेले कि ओ समय वाराणसी में वैदिक आर्य लोग निवास करें। हालाँकि ओही समय की आसपास के अथर्ववेद में इहाँ अनार्य लोगन के बस्ती के बात लिखल बा।[3]
एकरी आलावा वाराणसी जैन तीर्थंकर पार्श्वनाथ के भी निवास अस्थान मानल जाला। भगवान बुद्ध (जन्म 567 ई.पू.) की समय में वाराणसी काशी राज्य के राजधानी की रूप में रेशम, मलमल, इत्र, हाथीदांत के सामन अउरी कलात्मक समान की केन्द्र की रूप में विख्यात रहे।[4]भगवान बुद्ध बनारस से थोड़ी दूर पर स्थित सारनाथ में आपन पहिला उपदेश दिहलीं आ इहें से धर्मचक्रप्रवर्तन कइलिन। ए बात के प्रमाण ह्वेन सांग नाँव के चीनी यात्री, जेवन 635 इस्वी में इहाँ आइल रहलें, दिहलें कि ओ समय में वाराणसी धर्म आ ब्यापार के एगो महत्वपूर्ण केन्द्र रहे। ए नगर के धार्मिक महत्व अपनी उत्कर्ष पर पहुँच गइल जब आठवीं सदी में आदि शंकराचार्य इहवाँ शैव पीठ के अस्थापना कइलें। प्राचीन काल में तक्षशिला से पाटलिपुत्र जाये वाला मार्ग इहवाँ वाराणसी से हो के गुजरे।
मध्य काल[संपादन]
सन 1194 ई. में तुर्क मुस्लिम आक्रमणकारी कुतुबुद्दीन ऐबक इहाँ की बहुत सारा मंदिरन के ढहवा दिहलस। एकरी बाद मुस्लिम शासन की समय में ए नगर के पतन आरम्भ हो गइल। हालाँकि नया मंदिरन के निर्माण आ ढहावल चलत रहे। विद्या की राजधानी की रूप में बनारस मध्य काल में भी ओतने प्रतिष्ठित रहल। फिरोज़ शाह 1376 ई. में अउरी सिकंदर लोदी 1496 ई. में बाकी बचल-खुचल प्राचीन मंदिरन के भी ढहवा दिहलन। एही समय सूफ़ी आंदोलन के सबसे बड़ संतन में गिने जाये वाला कबीरदास जी आ संत रविदास जी के जनम भी एही नगरी में भइल। ई संत लोग हिन्दू-मुस्लिम एकता खातिर आ धर्म की सत्ता की खिलाफ़ आवाज बुलन्द कइल। जात-पात, धार्मिक उन्माद आ आपसी बैर की खिलाफ़ जोरदार प्रचार ए संतन की द्वारा कइल गइल। गुरु नानकदेव 1507 ई. में शिवराति की अवसर पर बनारस के यात्रा कइलीं आ ए आंदोलन में आपन योगदान दिहलीं।
सोलहवीं सदी में बनारस में सांस्कृतिक पुनरुद्धार के आरम्भ भइल जब अकबर इहाँ दू गो मंदिरन क निर्माण करववलन। पूना के राजा इहाँ अन्नपूर्णा मंदिर बनववलन आ एही समय अकबरी पुल के निर्माण भइल। सन् 1665 ई. में फ्रांसीसी यात्री टेवर्नियर इहाँ के यात्रा कइलें आ गंगा तीरे बनल बिंदुमाधव मंदिर की बनावट के बखान कइलें। शेर शाह एही दौरान शाही सड़क के निर्माण करववलें जेवना के बाद में ग्रांड ट्रंक रोड (जीटी रोड) कहल गइल। औरंगजेब की शासन की समय एक बेर फिन से मंदिरन के ढाहल गइल लेकिन ओकरी बाद से जेतना शासक भइलें ऊ हिन्दू धर्म के ओतना विरोधी ना रहलें।
आधुनिक काल[संपादन]
आजकाल की बनारस के रूप एही समय में बनल जब अठारहवीं सदी में राजपूत आ मराठा शासक कई महल आ मंदिरन के बनववलन। मुग़ल शासक मुहम्मद शाह इहाँ मानमंदिर घाट की बगल में एगो नक्षत्र-वेधशाला बनवावे के आदेश दिहलन। एही समय पर्यटन ए नगर में काफ़ी बढल।
गवर्नर जनरल वारेन हेस्टिंग्स की शासन काल में सन 1791 ई. में इहाँ जोनाथन डंकन संस्कृत कालेज के अस्थापना कइलें। 1867 ई. में बनारस नगर निगम के अस्थापना भइल। सन् 1897 ई. में मार्क ट्वेन बनारस की बारे में आपन भावना कुछ ए तरे व्यक्त कइलें - Benares is older than history, older than tradition, older even than legend, and looks twice as old as all of them put together.(बनारस इतिहासो ले पुरान ह, परम्परो से पुरान ह, कथा-कहनियो ले पुरान ह, आ अगर ए सबके एकट्ठा कइ दिहल जाय त ओहू सबसे दुगुन्ना पुरान मालूम होला)।
सन् 1910 ई. में अंग्रेज शासक बनारस के नया राज की रूप में बनवलें आ रामनगर के इहाँ के राजधानी बनावल गइल लेकिन ए राज के कौनो शासन क्षेत्र ना दिहल गइल। आजु ले काशी नरेश के निवास रामनगर किला में बा। उहाँ के बनारस की संस्कृति में बहुत महत्व के अस्थान प्राप्त बा आ उहाँ के आजुओ बनारस के सांस्कृतिक मुखिया माना जालीं। बनारस राज के भारत में विलय 15 अक्टूबर 1948 ई. में भइल।
भूगोल अउरी जलवायु[संपादन]
भूगोल की दृष्टि से बनारस मध्य गंगा मैदान के हिस्सा हवे। गंगा नदी इहँवा उत्तर दिशा की ओर बहेली जे से इहाँ गंगा जी के उत्तरमुखी गंगा कहल जाला। एही उत्तरमुखी गंगा की कमानी नियर मोड़ की सहारे पच्छिमी किनारा पर बनारस शहर बसल बा। शहर के ऊंचाई नदी से करीब 15 मीटर (50 फीट) से 21 मीटर (70 फीट) बाटे। शहर की उत्तरी सीमा की ओर वरुणा नदी गंगा में मिल जाली। कई गो प्राचीन झील अब लगभग समाप्त होखे की कगार पर बाड़ी जेवन पाहिले काफ़ी विस्तार वाली रहलीं। प्राचीन मत्स्योदरी हृद नाँव के झील जे के आजकाल मछोदरी कहल जाला अइसने एगो उदहारण बा।
नगरीय इलाका लगभग 112.26 वर्ग किलोमीटर में फैलल बा। एकर बिस्तार 82° 56’पू. – 83° 03’पू. आ 25° 14’उ. – 25° 23’ 30’’ उ. कि बिचा में बा।
बनारस क जलवायु आर्द्र उपोष्ण प्रकार क हवे (कोपेन की वर्गीकरण में: Cwg)। सबसे गरम महीना मई-जून (औसत तापमान 37 डिग्री सेल्सियस) आ सबसे ठंढा महीना जनवरी होला (औसत तापमान 19 डिग्री सेल्सियस) । बारिश मानसून की द्वारा जून की तीसरा हप्ता से शुरू हो के अक्टूबर की पहिला हप्ता ले होले जेवना के बरखा ऋतु कहल जाला। सबसे बेसी बरखा जुलाई-अगस्त (लगभग सावन-भादो) में होखेले। औसत सालाना बरखा लगभग 100 सेंटीमीटर (40.37 इंच) होला। बरखा की ऋतु से ठीक पाहिले अप्रैल मई में ख़ूब लूहि बहेले आ आन्ही अंधड़ आवेला। जाड़ा की ऋतु में तापमान बहुत कम भी हो जाला। शीतलहरी की समय कौनो-कौनो दिन क न्यूनतम (एक दिन-रात में सबसे कम) तापमान 3-4 डिग्री सेल्सियस ले नीचे चलि जाला। जाड़ा में बरखा भूमध्य सागर की ओर से आवे वाला पच्छिमी विक्षोभ से होला जेवन एक तरह के चक्रवाती बरखा होला आ रबी की फसल खातिर फायदेमंद होला। जाड़ा में कुहासो पड़ेला।
जनसांख्यिकी[संपादन]
साल 2011 की जनगणना की अनुसार वाराणसी नगरीय इलाका के कुल जनसंख्या 14,35,113 रहे जे में 7,61,060 मर्द आ 6,74,053 औरत रहलीं।
2001 में वाराणसी नगरीय इलाका के कुल जनसंख्या 13,71,749 रहे आ मर्दाना-जनाना अनुपात (लिंगानुपात) 1000 मर्द पर 879 औरत के रहे। साक्षरता दर पूरा नगरीय इलाका में 77% आ नगर निगम की सीमा में 78% रहे वाराणसी नगरीय इलाका के कुल जनसंख्या 14,35,113 रहे जे में 7,61,060 मर्द आ 6,74,053 औरत रहलीं। नगर निगम की सीमा की भीतर तकरीबन 1,38,000 लोग मलिन बस्ती में निवास करत बा। धर्म की आधार पर देखल जाय त जनसंख्या क 80% हिन्दू, 18% मुसलमान, आ 1.2% जैन लोग बा।
संस्कृति[संपादन]
भाषा[संपादन]
बनारस में भोजपुरी भाषा के पछाहीं रूप बोलल जाला जेवना के काशिका नाँव दिहल गइल बा। बाकी मुख्य भाषा हिंदी हवे। विदेशी पर्यटक लोगन की आवागमन की कारण अंगरेजी क प्रचलन पर्यटन उद्द्योग से जुडल लोगन में मिलेला।
संगीत[संपादन]
बनारस क संगीत से जुड़ाव पौराणिक आख्यानन में वर्णित बा। पुराणन की अनुसार भगवान शिव ए नगरी के अस्थापना कइलीं आ उंहेंके संगीत के उत्पन्न करे वाला भी मानल जालीं, एहीसे साफ़ बुझात बा कि ए नगरी के संगीत से बहुते पुरान जुड़ाव बा। सोलहवीं सदी में राजा गोविन्द चन्द्र की राज्य की समय इहवाँ ध्रुपद गायन के राज्य से आसरय मिलल जेकरी बाद अउरी दूसर कुल शैली के भी उत्त्थान भइल। मध्यकाल में इहाँ की संगीत के कबीरदास जी आ अउरी कई गो सूफी संत लोगन की उपस्थिति से भी बहुत बढ़ावा मिलल।
शास्त्रीय संगीत में बनारस घराना क एगो आपन अलगे पहिचान हवे। आजकाल बनारस के निर्गुन, ठुमरी आ बनारसी कजरी खातिर विशेष रूप से जानल जाला। इहाँ के विश्वप्रसिद्द संगीतकार लोगन में सितार वादक पं. रविशंकर, शहनाई वादक उस्ताद बिस्मिल्लाह खाँ साहब, ठुमरी गायिका श्रीमती गिरिजा देवी, तबला वादक पं. किशन जी महाराज, निर्गुन गायक पं. कुमार गन्धर्व जइसन गुनी लोगन के नाँव आवेला।
शिक्षा[संपादन]
इतिहास में शिक्षा की मामिला में बनारस के बहुत प्राचीन समय से बहुत ऊँच मोकाम रहल बा। इहाँ ले कि बनारस के एही से विश्वविद्द्या क राजधानी की रूप में परसिद्धी हवे। वेद के अध्ययन, धर्मशास्त्र, व्याकरण, कर्मकांड, आयुर्वेद, ज्योतिष जइसन सभ तरीका की ज्ञान में बनारस की बिद्वानन क लोहा पूरा विश्व मानेला। व्याकरण की क्षेत्र में इहवाँ के ऋषि पतंजलि के टीका काशिका एगो आधारस्तंभ मानल जाला। प्राचीन बैद्य सुश्रुत जे सर्जरी के पहिला अविष्कार करे वाला रहलीं, उहाँ के ग्रन्थ सुश्रुत संहिता आयुर्वेद के नामी ग्रन्थ हवे। आजकाल की समय में भी बनारस में चार गो विश्विद्यालय बा जेवना में सभसे ढेर महत्व बनारस हिन्दू विश्वविद्यालय (बीएचयू) के बा। बीएचयू के बिज्ञान आ प्रौद्योगिकी से ले के साहित्य आ समाज बिज्ञान की क्षेत्र में योगदान बा। बीएचयू के आईआईटी भारत की सोलह सभसे महत्वपूर्ण प्रौद्योगिकी संस्थानन में से एगो हवे।
एकरी आलावा सम्पूर्णानन्द संस्कृत विश्विद्यालय, महात्मा गाँधी काशी विद्यापीठ आ केन्द्रीय उच्च तिब्बती अध्ययन संस्थान (डीम्ड इन्वर्सिटी) इहवाँ के अउरी तीन गो विश्वविद्यालय बा। उदय प्रताप कालेज, हरिश्चंद्र कालेज, अग्रसेन कन्या कालेज, बसंत कन्या महाविद्यालय जइसन कई गो डिग्री कालेज इहवाँ बाड़ें।
परिवहन[संपादन]
बनारस भारत की बाकी हिस्सन से सड़क, रेल अउरी हवाई मार्ग से बढियाँ से जुडल बा। बहुत प्राचीन काल से आजु ले ए नगरी के लगातार महत्वपूर्ण रहला में एकर परिवहन की साधन से सम्पन्न भइल आ पूरा देश से जुड़ाव के बिसेस योगदान बा।
बनारस में लाल बहादुर शास्त्री अंताराष्ट्रिय हवाई अड्डा मुख्य शहर से करीबन 25 कि.मी. दूर बाबतपुर में बा। इहाँ से शारजाह, काठमांडू, दिल्ली, गया, खजुराहो, लखनऊ, बंगलौर, हैदराबाद, मुंबई, कलकत्ता, गउहाटी इत्यादि जगह खातिर हवाई जहाज जाला आवेला। जबसे इहवाँ नया टर्मिनल के उद्घाटन भइल बा (अक्टूबर 2010 ई. से) ए के अंताराष्ट्रिय हवाई अड्डा के दर्जा मिल गइल बा।
बनरस जंक्शन, जेवना के वाराणसी कैंट रेलवे टीशन कहल जाला, बनारस के सबसे व्यस्त रेलवे इस्टेशन बा। ए कर लोड कम करे खातिर मुग़लसराय में टीशन बा आ उहो भारत की सबसे व्यस्त रहेवाला इस्टेशनन में गिनाला। कैंट टीशन से रोज़ करीबन साढ़ेतीन लाख से ज्यादा लोग आ 240 की लगभग रेलगाड़ी गुजरेला।
बनारस से हो के राष्ट्रिय हाइवे 2 गुजरेला जेवन ए शहर के पूरुब ओर कलकत्ता से आ पच्छिम ओर वाया इलाहाबाद दिल्ली से जोड़ेला। स्वर्णिम चतुर्भुज योजना में एके बढ़िया बिकास भइल बा आ ए हाइवे के चार लेन के बना दिहल गइल बा। राष्ट्रिय हाइवे 29 बनारस के वाया गाजीपुर, मऊ, गोरखपुर से जोड़त बा; राष्ट्रिय हाइवे 7 जेवन भारत के सबसे लंबा हाइवे ह ऊ इहाँ से नागपुर, हैदराबाद होत कन्याकुमारी तक जाला; आ राष्ट्रिय हाइवे 56 जौनपुर, सुल्तानपुर होत लखनऊ ले जाला।
गंगा में नाव पर जल परिवहन बनारस की खातिर एगो महत्व के चीज बहुत प्राचीन काल से हवे। आजकाल गंगा नदी में हल्दिया (कलकत्ता) से इलाहाबाद ले घोषित राष्ट्रिय जल मार्ग – 1 बनारस से हो के गुजरेला।
बनारस शहर की अन्दर परिवहन खातिर सिटी बस, छोटका टेम्पू, आ रेक्सा साधन बा। घाट की किनारे किनारे नाव से भी आइल-जाइल जा सकेला। बनारस के ज्यादातर बस्ती अंग्रेजन के पहिले के बसल बा जेवन आजकाल की परिवहन की साधन आ मोटर-गाड़ी की की हिसाब से ना बसल रहे। बाद के बस्ती भी सरकारी लापरवाही आ बिना योजना के बस गइल। नतीजा ई बा कि आज बनारस के सड़क कुल जाम खातिर मशहूर हो गइल बाड़ी।
प्रशासन[संपादन]
बनारस में वाराणसी जिला क मुख्यालय बा आ वाराणसी कमिश्नरी क कार्यालय बा। शहर के व्यवस्था स्थानीय स्वशासन की तहत नगर निगम देखेला। पानी क सप्लाई जल निगम करेला जेवन नगर निगम क अंग हवे। नया निर्माण आ नगर की नियोजन खातिर वाराणसी विकास प्राधिकरण बा। काशी विश्वनाथ मंदिर खातिर राजा बनारस की अध्यक्षता में एगो ट्रस्ट सन् 1983 ई. में बनल जेवन मंदिर के व्यवस्था देखेला।
गैलरी[संपादन]
इहो देखल जाय[संपादन]
संदर्भ[संपादन]
- ↑ विश्वनाथाष्टकम्,श्लोक-1
- ↑ कनिंघम, 1924, पेज 131-140
- ↑ Pletcher, 2010 pp=159–160 |http://books.google.co.in/books?id=Mjr0X-8jrLAC&pg=PA159&redir_esc=y#v=onepage&q&f=false
- ↑ Pletcher, 2010, pp=159–160 |http://books.google.co.in/books?id=Mjr0X-8jrLAC&pg=PA159&redir_esc=y#v=onepage&q&f=false


text:
आप एह समय
आपो इहाँ मदद क सकत बानी!
इलाहाबाद, पुरान नाँव प्रयाग, भारत देश की उत्तर प्रदेश राज्य में गंगा, यमुना अउरी पौराणिक सरस्वती की संगम पर बसल एगो दसलाखी शहर आ इलाहाबाद जिला क मुख्यालय हऽ। ई हिंदू धर्म क एगो बहुत महत्वपूर्ण तीरथ हवे। हर बरिस इहाँ जाड़ा में माघ मेला, आ हर बारहवाँ बारिस कुंभ मेला लागेला। कुंभ मेला में कुछ दिन खातिर ई सहर बिस्व के सबसे ढेर जनसंख्या वाला शहर बन जाला।
इतिहास देखल जाय त भारत के आजादी के लड़ाई में एह शहर में बहुत महत्व वाला योगदान रहल बा। ई नेहरू-गाँधी परिवार के घर हवे आ अउरी कई ठे राष्ट्रीय नेता इहाँ से जुड़ल रहल बाने। गंगा-जमुनी तहजीब के प्रतिनिधि ई शहर साहित्य के क्षेत्र में कई परसिद्ध लोग के करमभूईं रहल बा, जइसे कि 'निराला', महादेवी वर्मा, 'फ़िराक़' साहब, आ हरिवंशराय बच्चन।
भारत के सभसे पुरान इन्वरसिटी सभ में से एक, इलाहाबाद विश्वविद्यालय, जेकरा के कबो 'पूरुब क आक्सफोर्ड' कहल जाय, शहर के शिक्षा की क्षेत्र में बहुते ऊँच अस्थान दिहले बा। एकरी आलावा इलाहाबाद हाइकोर्ट, ए॰जी॰ आफिस आ मलेटरी पेंशन के आफिस भी इहाँ बा जेवना से ए शहर क महत्व बढ़ जाला।
फोटो: Diego Delso
विकिपीडिया के होस्ट एगो गैर-लाभकारी संस्था


text:
राष्ट्रीय स्वंयसेवक संघ के मुखपत्र पाञ्चजन्य के २२ अप्रेल वाला अंक में गुजरात के मुख्यमंत्री नरेन्द्र मोदी के भारत के अगिला प्रधानमंत्री खातिर सामने कइल गइल बा. पाञ्चजन्य का संपादकीय में लिखल गइल बा कि आखिर कतना हाली अगिन परीक्षा दीहें नरेन्द्र मोदी?
मुद्दा के विस्तार में जात संपादकीय में कहल गइल बा कि सुप्रीम कोर्ट के बनावल विशेष जाँच दल अपना साढ़े पाँच हजार के क्लोजर रिपोर्ट में कहले बा कि गुजरात के मुख्यमंत्री नरेन्द्र मोदी, ओह घरी के पुलिस महानिदेशक आ अहमदाबाद के पुलिस आयुक्त समेत ६२ लोगन का खिलाफ कवनो सुबूत नइखे मिलल कि ऊ लोग गुलबर्ग सोसाइटी वाला घटना में कवनो तरह शामिल रहुवे. पाञ्चजन्य लिखत बा कि पिछला दस साल से बेर बेर एके झूठ दोहरावत नरेन्द्र मोदी के छवि एगो राक्षस जस बनावे के कोशिश होत आइल बा. तिस्ता सीतलवाड जइसन लोग मोदी का खिलाफ लगावल झूठ आरोप के सच बनावे खातिर गवाह खरीदे के कोशिश कइल आ फर्जी गवाह खड़ा कइल. अब जब सीबीआई के निदेशक रहल आर के राघवन का अध्यक्षता में बनल विशेष जाँच दल आपन क्लोजर रिपोर्ट लगा दिहले बावे तब त मोदी का खिलाफ एह तरह के कुप्रचार बन्द कइल जाव.
अखबार मोदी के प्रशंसा करत लिखले बा कि एह दौरान नरेन्द्र मोदी एह सब आरोपन के महटियावत अपना काम में लागल रहले आ गुजरात में सुशासन, विकास आ सामाजिक सद्भाव बनावे के राजधर्म में लागल रहले. परिणाम ई भइल कि मोदी विरोधी लोग अलगा थलगा पड़ गइल बा आ ओह लोग पर से जनता के भरोसा उठ गइल बा आ लोग एह हिन्दुत्वनिष्ठ, समाजसेवी आ कुशल प्रशासक राजनेता का साथे खड़ा हो गइल बा. देवबंद के वस्तानवी प्रकरण देखवले रहुवे कि गुजरात में मुसलमानन का साथ कवनो तरह के भेदभाव नइखे होखत आ एह बात के प्रशंसा करत वस्तानवी अपना कुलपति पदो दाँव पर लगा दिहलें आ आखिरकार उनुका एकर नुकसान उठावे पड़ल.
पाञ्चजन्य संपादकीय आगे लिखत बा कि मोदी के लोकप्रियता त लंदन के पत्रिका इकोनामिस्ट होत अमेरिको का माथ पर चढ़ के बोले लागल बा. ओह अमेरिका के जे मानवाधिकारन के हनन के हवाला देत नरेन्द्र मोदी के अमेरिका के वीजा देबे से इंकार कर दिहलसि जबकि मोदी वीजा मँगलहु ना रहलन. आजु ओही अमेरिका के मशहूर पत्रिका “टाइम्स” आ अमेरिका के संसद से जुइल एगो शोध संस्थान मोदी के प्रशंसा कइले बा. “टाइम्स” पत्रिका मोदी के राजकाज पर कवर स्टोरी छपलसि आ उनुका के भारत के भावी प्रधानमंत्री बतवलसि. कहलसि कि मोदी राहुल का मुकाबले बहुते भारी पड़ीहें आ उनुका सोझा कांग्रेसी नेतृत्व के बौना बतवले बा.
अपना एह संपादकीय का उपर सरदार वल्लभ भाई पटेल के उक्ति उद्धृत कइले बा पाञ्चजन्य कि “पँवड़ही वाला डूबेलें. किनारे खाड़ लोग कबो ना डूबे अलग बात कि ऊ लोग कबो पँवड़िलो ना सीख पावे.”
(स्रोत : पाञ्चजन्य वैशाख शुक्ल १, २०६९ विक्रमी अंक)


text:
हैदर काजमी के फिल्म ‘कालिया’ के रिलीज का पहिलही से अक्षरा सिंह भोजपुरी फिल्म जगत में गरमागरम लिट्टी बन गइल बाड़ी जेही कालिया के प्रोमो देखत बा उहे तारीफ करे में लाग जात बा अक्षरा सिंह के. ‘सत्यमेव जयते’ में रवि किशन क नायिका बनके अपना कैरियर के शुरुआत करे वाली अक्षरा सिंह आज हर बड़का स्टार संगे फिलिम करत बाड़ी. दिनेश लाल यादव ‘निरहुआ’ साथे ‘एक बिहारी सौ पर भारी’ के शूटिंग अक्षरा सिंह हाल ही में ख़तम कइली. पवन सिंह साथे ‘बजरंग’ सफलता के डंका बजावत बावे. अब अक्षरा सिंह खेसारी लाल यादव संगे एगो फिल्म बतौर मुख्य नायिका खातिर साइन कइले बाड़ी. एकर निर्माण सम्राट क्रियेशन क बैनर में निर्माता अनंजय रघुराज आ अनिल सम्राट करत बाड़ें जबकि निर्देशक हउवें सुशील उपाध्याय.
(शशिकांत सिंह रंजन सिन्हा के रपट)


text:
श्रेणी:सगरी बिसय
ई विकिपीडिया के श्रेणी ब्यवस्था के सभसे ऊपरी (टॉप लेवल) के श्रेणी बाटे। एकरा उपश्रेणी सभ में बिबिध प्रकार के ज्ञानकोशीय सामग्री (उदा॰ लेख आ शब्दावली), एह ज्ञानकोश में भ्रमण करे खातिर रास्ता देखावे वाला सामग्री (जइसे कि बिसय संकेत आ पोर्टल), आ विकिपीडिया के रखरखाव आ मैनेजमेंट संबंधी चीज (उदा॰ विकिपीडिया प्रशासन आ विकिपीडिया:विकिप्रोजेक्ट) नियर चीज बाटे।
उपश्रेणी
ए श्रेणी में मौजूद कुल 8 में से 8 उपश्रेणी सब नीचे देखावल जात बा।
ज
- ► ज्ञानकोश (1 श्रे)
न
- ► विकिपीडिया नेवीगेशन (2 श्रे)
म
- ► मूलभूत बिसय (20 श्रे)
- ► मूलभूत श्रेणी (empty)
व
- ► विकिपीडिया प्रशासन (61 श्रे, 15 प)
श
- ► विकिपीडिया श्रेणी (10 श्रे)


text:
सिनेमा भोजपुरी के रानी रानी चटर्जी एह साल 2013 में बॉक्स ऑफिस पर हिट फिलिमन के तिकड़ी बना लिहले बाड़ी. उनकर तीन गो लगातार फिलिन हिट भइल बाड़ी सँ. पहिलका फिलिम रहुवे रविकिशन संगे ‘साली बड़ी सतावेली’, दुसरकी फिलिम रहल ‘शेरनी’ जवन बिहार में लगातार चार हफ्ता चलल आ दोसर बड़की आ स्टार वाली फिलिमो से बढ़िया कारोबार कइलसि, आ तिसरकी रहल ‘प्रेम दीवानी’. एह फिलिम में रानी निगेटिव किरदार में लउकली आ तबहियो दर्शकन से खूब सराहल गइली,
अपना सफलता के एह तिकड़ी से रानी खूब खुश बाड़ी, उनकर हालिया रिलीज ‘दम’ फिलिमो बढ़िया ओपनिंग से शूरू भइल बा.
(प्रशांत निशांत)


text: जर्मनी (जर्मन: Deutschland), ऑफिशियल तौर पर जर्मन फेडरल रिपब्लिक (जर्मन: Bundesrepublik Deutschland, listen (मदद·जानकारी)),[नोट 4][9] मध्य-पूरबी यूरोप में एगो देस बा। ई देस एगो फेडरल संसदीय रिपब्लिक हवे। देस में कुल 16 गो राज्य बाने आ एकर बिस्तार लगभग 3,57,021 बर्ग किलोमीटर इलाका पर बा। इहाँ के जलवायु शीतोष्ण कटिबंधीय बा आ एक सीजन से दूसरा सीजन के बीच में पर्याप्त मौसमी अंतर पावल जाला। इहाँ के जनसंख्या करीब 8.2 करोड़ बा आ ई यूरोपियन यूनियन के सभसे ढेर जनसंख्या वाला देस हवे। अमेरिका के बाद ई दुनिया में दूसरा सभसे पापुलर देस हवे जहाँ बाहरी लोग आ के बसल चाहे ला।[10][11] जर्मनी के राजधानी आ सभसे बड़ शहर बर्लिन बा जबकि ए देस के सभसे ढेर शहरी केंद्र सभ रूर इलाका में मौजूद बाने (मुख्य केंद्र: डार्टमंड आ एस्सेन) जबकि देस के अन्य प्रमुख शहर सभ में हैम्बर्ग, म्यूनिख, कोलोन, फ्रांकफुर्त, श्टुटगर्ट, डुस्सेलडोर्फ़, लाइपजिग, ब्रेमेन, ड्रेस्डेन, हानोवर आ नूरेम्बर्ग बाने।


text:
यूपी के प्रमुख सचिव के हटावल गइल
मुख्यमंत्री के नजदीकी मानल जाये वाला यूपी के प्रमुख सचिव विजय शंकर पांडे के काल्हु उनुका पद से हटा के राजस्व परिषद के सदस्य बना दिहल गइल बा. विजय शंकर पाण्डेय पर करिया धन के कारोबारी हसन अली से संबंध रहे के आरोप बा. विजय शंकर पांडे का साथे साथ उनुका बड़ भाई हरिशंकर पांडे के उद्यान निदेशक से हटा दिहल गइल बा त दोसरका भाई विनय शंकर पांडे के उत्तराखंड सरकार के सेवा में भेज दिहल गइल बा. सरकार का ओर से मंत्रिमण्डलीय सचिव शशांक शेखर सिंह कहले कि अगर करिया धन के कारोबार में विजय शंकर पांडे के नाम आवत बा त ओकरा खातिर उहे व्यक्तिगत रुप से जिम्मेदार होखीहें. सरकार के एह मामिला से कुछुवो लेना देना नइखे.


text:
पिछला कई बरिसन से अँजोरिया के प्रकाशन सम्हारत बहुते ऊँच खाल देखे के मिलल. सबले दिक्कत होत रहल बीच बीच में आवे वाला बाधा से. तरह तरह के उपाय अजमवनी आ हर बेर कवनो ना कवनो समस्या सामने आवत रहल. अबही हाल ही में सर्वर मेंटेनेन्स का चलते एक दिन बारह घंटा ले अँजोरिया परिवार के साइट बन्द रहली सँ.
अलग वेबसाइट राखे के मकसद होला आपन पहिचान बनवले बचवले राखे के. दोसर होला कि अगर वेबसाइट लोकप्रिय हो जाव त कुछ विज्ञापन आय समेटे के. बाकिर भोजपुरी वेबसाइट चला के विज्ञापन से आमदनी के सोचल बेवकूफी रहल. दोसरे इहो सोचनी कि अगर कबो कवनो अइसन समस्या आ जाव कि अँजोरिया परिवार के आगे चलावल मुश्किल हो जाव तब त सगरी सामग्री हमेशा खातिर बिला जाई.
बहुत सोच विचार कर के देखनी त तय कइनी कि काहे ना एगो अइसन जगहा अँजिरिया सामग्री सम्हार के राख दिहल जाव कि हमेशा, संभव तरीका से हमेशा, खातिर एकरा के सहेजल जा सके. एही क्रम में अँजोरिया के अधिकतर सामग्री वर्डप्रेस डॉटकॉम पर डाल देबे के फैसला कर लिहनी.
अब ई फैसला सही रहल कि गलत ई त भविष्य में पता चली. बाकिर अतना त तय कर लिहनी कि अँजोरिया परिवार के वेबसाइटन पर प्रकाशित सामग्री भविष्य खातिर सम्हार लिहल गइल बा.
एह सब का बावजूद अँजोरिया के नयका सामग्री हमेशा एकरा वेबसाइटन पर प्रकाशित होखल करी आ कुछ कुछ समय का अन्तराल पर प्रकाशित सामग्री के वर्डप्रेस डॉटकॉम पर जोड़ दिहल जाई.
एह तरह से भोजपुरी वेबसाइटन में सबले बेसी लोकप्रिय साइटन में से एगो अँजोरिया भोजपुरी समाज के संपत्ति भोजपुरी समाज के सँउप दिहलसि.
त्वदीयं वस्तु गोविन्दम् तुभ्यमेव समर्पयामि


text:
भोजपुरी सिनेमा के डायनामिक एक्टर शुभम तिवारी अब भोजपुरी सिनेमा के सुपर स्टार रविकिशन का साथे “मल्ल युद्ध” करे जा रहल बाड़न. एह दुनु महावीरन वाली एह हाई वोल्टेज फिल्म के नायिका बाड़ी रानी चटर्जी. फिल्म के निर्माता हउवें सुनील कुमार चौहान आ निर्देशक हउवें चांद मेहता. शुभम तिवारी के बारे में कहल जाला कि ऊ अभिनय के हर क्षेत्र में काबिल हउवें चाहे ऊ रोमांस होखे, कामेडी होखे भा एक्शन. फिल्म “कानून हमरा मुट्ठी में” उनुकर एक्शन देखवले रहे त “तू ही मोर बालमा” में उनकर रोमांस आ कामेडी देखे के मिलल रहे. अब “मल्ल युद्ध” शूभम का जिनिगी के एगो खास मोड़ होखे जा रहल बा.
(स्रोत – शशिकांत सिंह)


text:
– ओ. पी. सिंह
फगुआ बीत गइल बा आ अब चइत चलत बा. परम्परा का हिसाब से चइत में फगुआ ना गआव बाकिर मौका प एह ले बढ़िया कवनो लाइन याद नइखे पड़त त एकरे इस्तेमाल क लिहनी ह. एगो फगुआ में सुनले रहीं ई गीत – तोहरा से राजी ना ए बलमुआ, तोहरा से राजी ना. हम के नींबुआ बिना तरसवले बलमुआ तोहरा से राजी ना.
सब कुछ मिलला का बादो एह गीत के नायिका के शिकायत रहिए गइल कि ओकरा नींबू खाए के मन रहुवे आ ऊ ना ले आइल ओकर बलमुआ. कुछ कुछ इहे हाल हो गइल बा देश के. जनता के मोदी से बहुते शिकायत बा, खास क के ओह लोग के जे पिछला लोकसभा चुनाव में भाजपा के भोट ना दिहले रहुवे. ऊ लोग जब ना तब 15 लाख रुपिया के तगादा करत रहत बा. दोसर शिकायत ओहु लोग के होखे लागल बा जे पिछला चार बरीस से सरकार में साथे रहल. लोग बाग मजाक में कहेला कि संघतिया मतलब जे संगे रहि के घात करे. तेलुगू देशम पार्टी के शिकायत बा कि ओकरा राज्य के विशेष दर्जा काहे नइखे देत केन्द्र सरकार. केन्द्र करे त का करे. कायदा कहत बा कि उत्तर पुरुब के राज्यन का अलावे कवनो दोसरा राज्य के विशेष दर्जा ना दीहल जा सके बाकिर तेदेपा के जिद बा कि ना विशेष दर्जा चहबे करी. बिहारो के मांग चलल आवत बा एही विशेष दर्जा के बाकिर जदयू मे अतना समुझ बाकी बा कि ऊ एकरा ला जिदियात नइखे. अगर आंध्र जइसन राज्य के विशंष दर्जा दे दिआव त कुछेके राज्य बाची जे ओकरा ले बेहतर बा ना त करीब करीब सभे विशेषे राज्य हो जाई. भर गाँवे छँटुआ हो जाई त असत छँटुआ त उहे नू रही जे बाच गइल होखे.
बाकिर एहिजा असल कारण कुछ फरके बा. गोरखपुर आ फूलपुर उपचुनाव हारते विपक्षियन के लागे लागल बा कि मोदी के हरावल मुश्किल नइखे. बस उनुका खिलाफ सगरी गोल एक जुट हो के लड़े. बिहार में एकर पहिला प्रयोग भइल बाकिर नीतीशे के बुझाइल होखी कि साँप आ नेवला के साझेदारी कइसन बीतेला. यूपी में गेस्ट हाउस कांड भुला के अखिलेश के बुआ जी अपना बबुआ के उमीदवारन के समर्थन दे दिहली आ उपचुनाव में बबुआ के गोल दुनु सीट जीत गइल. अब बबुए के मन जानत होखी कि बुआ के रिटर्न गिफ्ट दीहल कतना मुश्किल भा महँग पड़े जा रहल बा. दुनु सीट पर आपन जमानत जप्त करा के कांग्रेसी बबुआ एही प खुश बाडें कि भाजपा हार गइल. आपन जमानत जप्ती के उनुका कवनो अफसोस नइखे. खुशी बा कि मोदी हार गइलन.
आ देखते देखत बहुते बरियार लउकत मोदी सरकार कमजोर लउके लागल बिया. दावा से नइखे कहल जा सकत कि सोमार का दिने मोदी सरकार के आखिरी दिन होखी कि ना. आ याद आवत बा ऊ दिन जब हाराबाजी जइसन लागल रहे कि स्काईलैब पहिले गिरी कि मोरार जी के सरकार. तेदेपा छटक गइल बा, शिवसेना कोन्हियाइल चलत बा, शत्रु जइसन एकाध गो सांसद दगा दे देसु त भाजपा के बहुमत खतम आ ओकरा बाद शुरु हो जाई बाकिर संधतियन के घात.
भगवान मत करसु कि अइसन होखे. आ ई सभ देखि के एगो सीखो मिलत बा कि अगिला लोकसभा चुनाव में लोग एकजुट रहसु आ अगड़ा-पिछडा़, दलित-सवर्ण के दुश्मनी चाल से बच के रहसु. एगो सीट जीतला पर तस्लीमाबाद में लागल पाकिस्तान जिन्दाबाद आ भारत तेरै टुकड़े होंगे के नारा के ट्रेलर समुझीं. फिलिम अबहीं बाकी बा दोस्त.


text:
शुक से शुरु हो रहल बा क्रिकेट के प्रीमियर लीग
खेल से बेसी नोट कमाये वाला धंधा बन चुकल इण्डियन क्रिकेट के चउथका प्रीमियर लीग काल्हु से शुरु हो रहल बा. पहिले के तीनो लीग सफलता पूर्वक संपन्न हो चुकल बा. दुसरका लीग देश में चुनाव का चलते दक्षिण अफ्रीका में करावल गइल रहे. एह लीग में शामिल सगरी टीम जोरदार मुनाफा कमा रहल बाड़ी सँ. काल्हु के पहिलका मैच चेन्नई सुपर किंग्स आ कोलकाता नाइट राइडर्स का बीच चेन्नई के चेपक में चिदम्बरम स्टेडियम में होखे जा रहल बा.५१ दिन ले चले वाला एह लीग में १० गो टीम का बीच ७४ गो मैच होखे वाला बा जवन कि देश के तेरह गो मैदानन में खेलल जाई. अबकी के लीग में दू गो नया टीम बाड़ी सँ केरल के कोची टस्कर्स आ पुणे के पूणे वैरियर्स.


text:
औराई गाँव निवासी पप्पु श्रीवास्तव आ अनीता श्रीवास्तव के सुपुत्र मधुप श्रीवास्तव के लोकनाट्य सम्राट भिखारी ठाकुर के 125 वाँ जयंती के मौका पर कुतुबपुर, छपरा में आयोजित जयन्ती समारोह में भोजपुरी फिल्म पत्रकारिता में विशेष योगदान खातिर भिखारी ठाकुर सम्मान-2012 से सम्मानित कइल गइल. उनुका के गीतकार आ फिल्म निर्मात्री डॉ रंजू सिन्हा आ भिखारी ठाकुर संस्थान के अध्यक्ष ललन राय अउर सचिव कृष्ण कुमार वैष्णवी के हाथे सम्मानित कइल गइल.
मधुप बतवले कि ई सम्मान उनुका माता-पिता, बड़का भाई अनूप श्रीवास्त, रिश्तेदार आ हीत मीत के प्यार अउर आशीर्वाद के फल ह. मधुप वास्तव भोजपुरी फिलिमन के बढ़न्ती ला एकर कमी उजागर करे खातिर फिल्म सेंसर बोर्ड मे आरटीआई डलले रहले जवना के पूरा जबाब आजु ले सेंसर बोर्ड नइखे दे पवले. मधुप भोजपुरी फिल्म इंडस्ट्री की आवाज नाम से एगो गोल बना के फिल्म इंडस्ट्री का बारे में चर्चा परिचर्चा करत रहेले. देश-विदेश के मीडिया में भोजपुरी सिनेमा के खबरन के प्रकाशन ला मधुप हमेशा लागल रहेले. सम्मान पा के मधुप बहुते खुश बाड़े आ कहत बाड़े कि अब अउर जोरदार तरीका से एह काम में लगीहें.
(रामचन्द्र यादव)


text:
भारतीय जनता पार्टी ने उत्तर प्रदेश के 51 जिलाध्यक्षों के नाम घोषित कर दिए हैं। 24 जिलों में विवाद के चलते नाम अभी तय नहीं हो सके हैं।
भाजपा द्वारा सूची के अनुसार जनपद शामली के पवन तरार, मेरठ के शिवकुमार राणा, बिजनौर के राजीव कुमार, वाराणसी के हंसराज विश्वकर्मा, कासगंज के पुनेंद्र सोलंकी, नोएडा महानगर के राकेश शर्मा, गौतमबुद्धनगर के विजय भाटी, बागपत के संजय कोखर, उन्नाव के श्रीकांत कटियार, अलीगढ़ महानगर के विवेक शारस्वत, अलीगढ़ के नत्थी सिंह, एटा के दिनेश वशिष्ठ, सिद्धार्थनगर के रामकुमार राय, देवरिया के महेन्द्र यादव, कुशीनगर के जयप्रकाश शाही, मऊ के सुनील गुप्ता, बरेली महानगर के उमेश कठेरिया, बरेली जिला के रवींद्र राठौर, बस्ती के पवन कटौंधन, अमरोहा के ऋषिपाल नागर, मुरादाबाद के हरिओम शर्मा, संभल के राजेश सिंघल, बदायूं के हरीश शाक्य, फर्रूखाबाद के सतपाल सिंह, इटावा के शिवमहेश दुबे, मैनपुरी के आलोक गुप्ता, हाथरस के रामवीर सिंह, बांदा के इंद्रपाल पटेल, हमीरपुर के संतविलास, महोबा के जितेंद्र सिंह सेंगर, फतेहपुर के दिनेश वाजपेयी, बहराइच के श्याम करण, झांसी महानगर के प्रदीप सरावगी, चित्रकूट के अशोक जाटव, जालौन के उदयन पालीवाल, बाराबंकी के अवधेश श्रीवास्तव, अम्बेडकरनगर के विनायक वर्मा, गोंडा के पीयूष मिश्रा, बलरामपुर के राकेश प्रताप, जौनपुर के सुशील उपाध्याय, गोरखपुर के जनार्दन तिवारी, महराजगंज के अरुण शुक्ला, लखीमपुर के शरद वाजपेयी, सोनभद्र के अशोक मिश्रा, प्रतापगढ़ के ओपी त्रिपाठी, कौशाम्बी के रमेश पासी, जौनपुर के सुशील उपाध्याय, काशी महानगर के प्रदीप अग्रहरि, चंदौली के सर्वेश कुशवाहा, गाजीपुर के भानु प्रताप, लखनऊ महानगर के मुकेश शर्मा और लखनऊ जिला के राम निवास यादव अध्यक्ष बनाये गये हैं।


text:
यूपी में निकाय चुनाव राजनीतिक दल का चिह्न पर ना होखी
मायावती परसो घोषणा कइले रही कि अब २०१२ तक बसपा लोकसभा भा विधानसभा के कवनो उपचुनाव ना लड़ी आ आपन ताकत २०१२ के विधानसभा चुनाव खातिर सँजो के राखी. काल्हु पता चलल कि निकाय चुनाव में राजनीतिक दल के चुनाव चिह्न पर चुनाव ना करावे के गजत पिछला ११ मई के निकाल दिहल गइल रहुवे आ १० जून ले ओहपर आपत्ति दाखिल कइल जा सकेला. कवनो राजनीतिक दल के समय पर सूचना ना दिहल गइल. अब विपक्ष एह बात के आलोचना कर रहल बा.
भोपाल गैस त्रासदी के मुकदमा के फैसला अइला का बाद सरकार के चहुओर आलोचना
देश से विदेश तक भारत सरकार के संवेदनहीनता आ भारतीय न्यायप्रणाली के विसंगति के आलोचना हो रहल बा. कहल जा रहल बा कि धनपशु भारत के भारत के न्यायव्यवस्था के नाजायज फायदा उठावे में सफल रहेले. भोपाल मामिला के फैसला एक त बहुत देर से आइल आ जब आइबो कइल त दोषियन के मिलल सजा अतना कम बा कि एकरा के जरला पर नून छिड़कल कहल जा सकेला. सरकार पर दोष लाग रहल बा कि ऊ अमेरिका का दबाव में आ के वारेन एंडरसन के विदेश जाये में सहयोग दिहलस आ ओकर जाँच एजेन्सी मुकदमा के जानबुझ के कमजोर कर दिहले. अब मंत्रियन के एगो नया समूह बनावल गइल बा जवन पूरा मामिला के समीक्षा करी. तब ले केन्द्र आ मध्यप्रदेश सरकार फैसला का खिलाफ अपील करे के एलान कइले बिया.
भारत के डिग्रियन के विदेशन में मान्यता दिलवावे के कोशिश
केन्द्रीय मानव संसाधन विभाग कोशिश कर रहल बा कि देश के डिग्रियन के विदेशन में मान्यता मिल जाव. अबहीं भारत वाशिंगटन समझौता के सदस्य ना रहल हऽ जवना चलते ई दिक्कत होत रहल हऽ.अब भारत के अस्थायी सदस्यता दे दिहल गइल बा जवना का बाद ओकरा कुछ डिग्रियन के विदेशन में मान्यता मिले लागल बा. एह दिशाईं अमेरिका, इगलैण्ड, आस्ट्रेलिया, न्यूजीलैण्ड वगैरह से अलग अलग बात चल रहल बा. तेजी से बुढ़ात पश्चिमी देशन में भारतीयन के रोजगार के संभावना बढ़िया बा.
बिहार से राज्यसभा चुनाव में छठा उम्मीदवार का अइला से सबकुछ असहज हो गइल
अन्तिम समय में कर्नाटक के एगो उद्योगपति उदय बिहार से राज्यसभा सीट के दावेदार बन के आपन नामांकन दाखिल कर दिहलस जवना का बाद सगरी पार्टियन के गणित गड़बड़ा गइल बा. पहिले संभावना बनल रहे कि पांचो उम्मीदवार निर्विरोध चुना जइहे बाकिर अब चुनाव करावही के पड़ी काहे कि पांच गो सीट पर छह गो उम्मीदवार बन गइल बाड़े. उदय के नामंकन खातिर जरुरी विधायकन के समर्थन मिल गइल आ कहल जात बा कि जीटे लायक वोटो के जुगाड़ कर लिहन. सबले संकट में रामविलास पासवान के उम्मीदवारी आ गइल बा जिनका लगे पक्का समर्थन मौजूद नइखे. जदयू अपना दू उम्मीदवार आ भाजपा आपन एगो के जितावे लायक पर्याप्त वोट रखले बा. राजदो का लगे अपना उम्मीौदवार के जितावे लायक वोट बा. देखल जाव कि रामविलास आ उदय में केकर जीत होखत बा.
पटना पुलिस के कारनामा
पटना विवि के प्रो राय मुरारी के कार बुध का दिने चोरी हो गइल. दुपहरिया में ऊ प्राथमिकी दर्ज करा दिहलन. बाद में पता ना कवना कारण चोर उनकर गाड़ी फेर घर का लगे ले आ के छोड़ दिहलन. प्रोफेसर साहब के खबर मिलल त दउड़ल धअवल फेर चहुँपलन थाना कि कार मिल गइल. सुनते थानाधिकारी के बाँछ खिल गइल आ ऊ सिपाही भेज के गाड़ी थाना मँगवा लिहले. प्रोफेसर साहब के बतावल गइल बा कि प्राथमिकी दर्ज हो गइल बा एहसे कार अब कोर्टे से मिल पाई. पड़लन राम कुकुर का पाले!
हेडले मनलसि कि मुंबई हमला का हर डेग पर पाकिस्तानी खुफिया एजेन्सी साथ दिहलस
अमेरिका में चल रहल पुछताछ में डेविड हेडली सकार लिहलसि कि पाकिस्तानी खुफिया एजेन्सी आईएसआई लश्करे तोएबा के हर डेग पर मार्गदर्शन कइलस. भारत एह बात के आरोप पाकिस्तान पर हमेशा से लागावत आइल बा. हेडली पाकिस्तानी सेना के तीन गो अधिकारियन के नामो बतवलसि जे एह हमला के षडयन्त्र में शामिल रहले. मेजर शमीर अली, मेजर इकबाल आ मेजर हारुन में से शमीर आ इकबाल के नाम पाकिस्तान के दिहल डाजियर में भारत पहिले से शामिल रखले बा.
तलाक लिहल दिहल आसान बनावे जा रहल बिया सरकार
हिन्दू मैरिज एक्ट आ सिविल मैरिज एक्ट के प्रावधान में तलाक लिहल दिहल अतना आसान नइखे कि बिना हुज्जत के आ एक दोसरा के दोषी बनवाल बिना तलाक लिहल जा सके. अब सरकार चाहत बिया कि अगर शादी अव्यावहारिक बन गइल बा आ ओकरा के निबाहल संभव नइखे त एह आधार पर तलाक आराम से दिहल जा सके. सरकार के एह कदम से औरतन के बेसी नुकसान बा काहे कि ओह लोग के अबही संपत्ति में जायज हक नइखे मिलल. एहसे कुछ मरदन के जरुर सहूलियत हो जाई.
मौत के सजाय झेलत भारतीयन के राहत के किरण लउकल
सऊदी अरब में सतरह गो भारतीयन के मौत के सजाय दिहल गइल बा. ओह लोग पर आरोप रहे कि ऊ लोग एगो पाकिस्तानी के दिन दहाड़े पीट पीट के मार डलले. अब ओह मामिला के मुख्य गवाह आपन बयान बदल दिहले बा आ कहले बा कि ऊ केहू के नइखे पहिचानत. कहलस कि ऊ दबाव में आ के पिछला बयान दे दिहले रहे बाकिर अगर ओहसे कवनो बेकसूर के सजा हो जाई त खुदा ओकरा के कबो माफ ना करीहे. एहसे ऊ साफ कहत बा कि ऊ आरोपियन के नइखे चिन्हत.
सावधि जमा पर ब्याज बेसी देबे के सोचत बाड़े बैंक
नगदी तरलता के कमी आ निवेश खातिर जम के कर्जा बँटला का बाद बैंकन के लागत बा कि पूंजी जुटअवे खातिर सावधि जमा के ब्याज दर बढ़ा दिहल जाव जेहसे लोग एह में पइसा जमा करे. शेयर बाजार के टूटत माहौल में ई बात सबका बहुते आकर्षक लागी. ओने प्रणव मुखर्जी कहले बाड़न कि आयकर के दर कमे बनावल राखल जाई.
फीफा वर्ल्ड कप के तइयारी पूरा हो गइल बा
दुनिया के २०४ गो देशन का बीच मैच का बाद क्वालिफाई होके ३२ गो टीम दक्षिण अफ्रीका में होखे जा रहल उनइसवाँ फीफा वर्ल्ड कप में मुकाबिला करे चहुँप गइल बाड़ी सँ. एहमें आठ गो समूह बनावल गइल बा आ आठो के शीर्ष दू गो टीम नाकआउट खेलिहन सँ. हार का बाद टीम बाहर होत जइहें सँ. पूरा दुनिया के फुटबाल प्रेमी एह महासमर के बेसब्री से इन्तजार करत रहले हऽ आ अब रणभेरी नाजे के घड़ी आ गइल बा.


text:
पिछला साल के बड़हन हिट फिल्म उमरिया कइलीं तोहरे नाम में सहनायक के भूमिका में आइल रंगकर्मी धर्मेन्द्र खरवार अपना नृत्य आ अभिनय से दर्शकन के ध्यान अपना ओरि खींचे में सफल रहलन. धर्मेन्द्र खरवार के अभिनय कैरियर भोजपुरी सुपर स्टार रविकिशन के फिलिम भूमिपुत्र से शुरु भइल रहे. अबही धर्मेन्द्र अश्वनी पिक्चर्स के बैनर में बनत हिन्दी फिल्म जय छठी मईया में सहनायक के भूमिका कर रहल बाड़े.
धर्मेन्द्र खरवार के अभिनय कैरियर के अगिला चरण फिल्म के नायक का रुप में शुरु होखे जा रहल बा. भोजपुरी फिल्म चंदासूरज में ऊ नायक का रुप में आवेवाला बाड़न. फिल्म के शूटिंग जल्दिये कुशीनगर, आ पडरौना का अगल बगल का खूबसुरत लोकेशन पर होखे वाला बा.
(स्रोत : कपिलदेव खरवार)


text:
बिहार सरकार माध्यमिक शिक्षा मजबूत करे खातिर राज्य में पन्द्रह हजार नया माध्यमिक स्कूल खोले के फैसला कइले बिया. रिटायर्ड होखे वाला शिक्षकन के फेर दू साल खातिर संविदा पर राखल जाई.
बिहार में मार्च का पहिले डेढ़ लाख शिक्षकन के बहाली कर लिहल जाई.
बाढ़ के हालात अबहियो खराबे बा. मधुबनी का मधेपुर प्रखंड में तीन सौ घर पानी में डूबल. कोसी आ भुतही बलान के उफनाइल जारी. दरभंगा के कुशेश्वर स्थान में बाढ़ के पानी घुसल. गोपालगंज में गंडक नदी के तेज कटाव. भागलपुर के गोपालपुर, बिहपुर, इस्लामपुर, सुल्तानगंज, सबौर, गौड़ाडीह प्रखंड में बाढ़ के हालात खराब.
अपना पार्टी के बिहार प्रदेश इकाई के उद्घाटन करे आइल अमर सिंह काल्हु अन्ना हजारे आ नीतीश का खिलाफ बहुते कुछ कहलन. अन्ना हजारे का आन्दोलन से देश में संकट बढ़ जाई आ नीतीश का चलते साम्प्रदायिकता.
केन्द्र सरकार बिहार के पन्द्रह गो जिला के देश के बहुते गरीब जिलन का सूची में डललसि. एहन के नाम बा अररिया, दरभंगा, गया, जमुई, कटिहार, लखिसराय, मधुबनी, मुंगेर, मुजफ्फरपुर, नवादा, पुर्णिया, समस्तीपुर, शिवहर, सुपौल, आ वैशाली. अब एह जिला के बीपीएल परिवारन के सस्ता दर पर राशन मिलल करी.
वामपंथी रुझान वाला इतिहासकार प्रोफेसर रामशरण शर्मा के काल्हु पटना के एगो निजी अस्पताल में निधन हो गइल जहाँ उनुका के चार दिन पहिले भरती करावल गइल रहे.
आजु जन्माष्टमी ह जवना खातिर धूमधाम से तइयारी चल रहल बा. मंदिर में आजु भजन कीर्तन के खास इन्तजाम कइल गइल बा.
पूर्वी चंपारण के कोतवा थाना के बेलवा आ बंगरा गाँव का बीच राजमार्ग अठाईस पर एगो ट्रक का चपेटा में आ के दू गो साइकिल सवार कचार के मर गइले.
गोपालगंज के हथुआ प्रखंड के जिगना जगरनाथ पंचायत के मुखिया आ पंचायत सचिव पर मुकदमा दर्ज भइल बा.
पूर्वी चंपारण के लखनौता गाँव में बिजली के तार टूट के गिरला से एक आदमी के मौत हो गइल बा.
रोहतास जिला में बेसी दाम पर खाद बेचे वाला चार गो विक्रेता के लाइसेंस रद्द कर दिहल गइल बा.
सिवान जिला के नौतन प्रखंड के रहीमपुर गाँव के एकही परिवार के तीन गो लड़िकी के मौत कवनो अनजान बेमारी से हो गइल बा. गाँव में चिकित्सकन के टीम भेजल गइल बा.


text:
लुधियाना नगर निगम चुनाव हेतु पंजाब भाजपा ने जारी की 32 की पहली सूचीre
February 7, 2018 | Punjab | No Comments|
चंडीगढ़, 7 फरवरी ( ): लुधियाना नगर निगम चुनाव हेतू भारतीय जनता पार्टी पंजाब प्रदेश चुनाव समिति की बैठक आज चंडीगढ़ स्थित प्रदेश कार्यालय में अध्यक्ष विजय सांपला की अध्यक्षता में हुई। जिसमें प्रदेश चुनाव समिति के सदस्य राष्ट्रीय सचिव तरूण चुघ, प्रदेश महामंत्री संगठन दिनेश कुमार, पूर्व प्रदेशाध्यक्ष मदन मोहन मित्तल, मनोरंजन कालिया, अश्वनी शर्मा, कमल शर्मा, प्रदेश महामंत्री केवल कुमार व जीवन गुप्ता, प्रदेश सचिव विनीत जोशी तथा प्रदेश महिला मोर्चा अध्यक्ष मोना जयसवाल विशेष तौर पर मौजूद थे।
प्रदेश अध्यक्ष विजय सांपला द्वारा प्रदेश चुनाव समिति के परामर्श से तय की गई 32 उम्मीदवारों की सूची को जारी करते हुए प्रदेश सचिव विनीत जोशी ने बताया कि इस सूची में 16 महिलाएं व 7 दलित उम्मीदवार हैं, जिनमें
वार्ड नंबर 8 से श्री यशपाल चौधरी,
वार्ड नंबर 10 से स. गुरबख्श सिंह बिल्ला,
वार्ड नंबर 11 से श्रीमती मीनू जैन,
वार्ड नंबर 15 से श्रीमति पूजा राए,
वार्ड नंबर 16 से श्रीमती साक्षी जुल्का,
वार्ड नंबर 20 से मुनीष बेदी,
वार्ड नंबर 24 से श्री अमित शर्मा,
वार्ड नंबर 43 से श्रीमती स्वर्णजीत कौर,
वार्ड नंबर 51 से श्रीमती रमनदीप कौर काका,
वार्ड नंबर 52 से गुरप्रीत शिंदर राजू,
वार्ड नंबर 56 से दविन्द्र जगगी,
वार्ड नंबर 57 से श्रीमती मंजू अग्रवाल,
वार्ड नंबर 58 से राजीव कालरा,
वार्ड नंबर 59 से श्रीमती प्रभजोत कौर,
वार्ड नंबर 61 श्रीमती शिखा जैन,
वार्ड नंबर 62 श्री ओम प्रकाश रतरा,
वार्ड नंबर 64 से श्री संजय कपूर,
वार्ड नंबर 65 से श्रीमती रेणू बांसल,
वार्ड नंबर 66 से श्री भूपेन्द्र सिंह,
वार्ड नंबर 69 से श्रीमती रंजना पंछी,
वार्ड नंबर 76 से श्री कुशागर कश्यप,
वार्ड नंबर 82 से श्री संजय गौंसाई,
वार्ड नंबर 83 से श्रीमती पम्मी वर्मा,
वार्ड नंबर 84 से श्री सुरेन्द्र अटवाल,
वार्ड नंबर 85 से श्रीमती सुनीता रानी,
वार्ड नंबर 87 से श्रीमती रानी,
वार्ड नंबर 89 से श्रीमति प्रेम शर्मा ,
वार्ड नंबर 90 से श्री अवतार किशन तारी,
वार्ड नंबर 91 से श्रीमति रूपमदीप कौर,
वार्ड नंबर 92 से श्री जतिन्द्र कुमार कतना,
वार्ड नंबर 94 से श्री दमन कपूर,
वार्ड नंबर 95 से श्री अशोक कुमार को भाजपा ने अपना उम्मीदवार घोषित किया है।


text:
कवनो ना कवनो बात ले के हमेशा चरचा में बनल रहे वाला पवन सिंह में लागऽता कि बहुते बदलाव आ गइल बा. तबहिए नू उ डबल मीनिंग गाना आ सवांद से तौबा क लेले बाड़न. एह बात ला उ निर्माता-निर्देशकन के चेताइओ देले बाड़न. साफ क दिहले बाड़न कि अगर उनुका फिलिम में अइसनका कुछुओ होखी त उ ओह फिलिम के छोड़ दीहें.
पवन सिंह के चिंता बा कि भोजपुरी फिलिमन के दर्शक घटत जात बाड़े. एहसे पवन अब ओही फिलिम में काम करीहें जवना के सगरी परिवार एक संगे देख सकी. उनुकर कहना बा कि टूहड़पन के घटिअही का चलते भोजपुरी सिनेमा महज समाज के एगो खासे वर्ग के देखे लायक रहि गइल बा. आ एह हालात ला उ सबका संगे भोजपुरी जइसन मीठ भाषा के सब जगहा सम्मान मिले आ भोजपुरी सिनेमो बाकी भाषा के फिलिमन के सोझा खाड़ हो सको.
(संजय भूषण पटियाला)


text:
जफर कमाल के फिलिम “गुलाब थिएटर” सितम्बर महीना में बिहार में रिलीज होखे वाल बा. एकर निर्माता मेंहदी हसन आ लेखक-निर्देशक कमर हाजीपुरी हउवें.
‘गुलाब थियेटर’ में दुनिया भर के थिएटर कलाकारन के दरद भरल जिनिगी देखावल गइल बा. कहानी में देखावल गइल बा कि नेशनल स्कूल ऑफ ड्रामा से सीख के आइल लड़िकी रूबी सिंह मजबूर होके गुलाब थियेटर धर लेत बाड़ी आ उनुका नाम मिलत बा गुलाब बाई के. रुबी के तरह तरह के मुसीबत झेले पड़त बा जवना में थिएटर के मालिक के धौंस, पुलिसवालन के खराब हरकत, नेतवन के ललचाइल नजर, गँवई ज़मींदारन के अत्याचार आ खराब नाम. गुलाब बाई सब कुछ झेलत बाड़ी. एह बीच उनुका जीवन में मसीहा बनके एगो ड्राइवर कौशल सिंह आ जाता आ जब जिनिगी के गाड़ी पटरी पर चलही वाला होखत बा तबे रुबी के पुरान प्रेमी विकास कुमार सामने आ जात बा. रुबी अपना के एगो दोराहा पर पावत बाड़ी. आगे जवन होखत बा ऊ फिलिम के एगो दिलचस्प मोड़ बा.
कैमरामैन त्रिलोकी चौधरी, सह-निर्माता गुफरान अहमद अउर बबीता रितु, संगीतकार सी. बनवीर अउर सतीश मुन्ना, गीतकार विरेन्द्र पाण्डे अउर कमर हाजीपुरी, नृत्यनिर्देशक निहाल सिंह, संपादन नकुल प्रसाद के आ एक्शन दर्शन सिंह के बा. प्रमुख कलाकारन में विनय आनंद, कल्पना शाह, सुमित बाबा, बृजेश त्रिपाठी, विजय खरे, क्षितिज प्रकाश, अर्जुन सिंह, इफ़्तखार अहमद, गुड्डू, इलियास अउर आइटम क्वीन सीमा सिंह बाड़ी.
(समरजीत के रपट)


text:
भोजपुरी सिनेमा के प्रतिभावान निर्देशक सुनील सिंह के कहना बा कि ऊ अपना निर्माता के सेफ करके चलेलें. मतलब कि उनुकर कोशिश रहेला कि फिल्म के लागत कम रहो आ फिल्म बाक्स आफिस पर सफल रहे. कई गो हिट फिल्म निर्देशित कर चुकल सुनील सिन्हा के नयकी फिल्म “लागल नथुनिया के धक्का” हालही में रिलीज भइल बा. माई के दुलार, सुहागन बना द सजना हमार, दुल्हा अइसन चाहीं, अँखिया लड़िये गगइल, पीजीह चरन माई बाप के निर्देशक रहल सुनील सिन्हा के कैरियर के शुरुआत हिन्दी फिल्म “दामूल” से भइल जवना में ऊ निर्देशक प्रकाश झा के सहायक रहले. बाद में कल्पतरु का साथहु कई गो फिल्म के सहायक निर्देशक रहले. कलाकारन का भीतर छिपल प्रतिभा के पहचाने में सक्षम सुनील सिन्हा दिव्या देसाई, स्वीटी छाबड़ा, अवधेश मिश्रा जइसन बहुते कलाकारन के पहिला मौका दिहले आ ऊ कलाकार आज कवनो परिचय के मोहताज नइखन.
सुनील सिन्हा के चिन्ता खास कर एह बात से बा कि आजु लोग हिन्दी फिल्म के भोजपुरी में बनावे लागल बा जवन भोजपुरी सिनेमा के विकास खातिर नीक नइखे. कहलें कि भोजपुरी सिनेमा में बढ़िया कहानी आ संगीत के बहुत कमी बा. भोजपुरी सिनेमा के विकास खातिर सुनील सिन्हा चाहत बाड़न कि स्टार आ वितरकन के एह बाति के ध्यान राखे के चाहीं कि निर्माता के अधिकतम फायदा मिल सको जवना से ऊ फेर अगिला फिल्म बनावे के हिम्मत कर सको.
लागल नथुनिया के धक्का का बारे में सुनील सिन्हा के दावा बा कि अइसन कहानी अबले फिल्मन में देखे के ना मिलल होई. एह फिल्म में एगो संदेश बा कि चकाचौंध का दुनिया में ना जा के सामने के दुनिया में विश्वास राखे के चाहीं. एह फिल्म में पवन सिंह, आरती पुरी, कृष्णा खंडेलवाल, अवधेश मिश्रा, विजय खरे वगैरह के खास भूमिका बा.
(स्रोत – समरजीत)


text:
एक्टिंग के बारीकी सीखे के होखे त कवनो बढ़िया डायरेक्टर के सहायक बन जाई. ई एगो कहावते भर ना ह. राजकपूर रहल होखसु भा रणवीर कपूर बा फेर आमिर खान, ई सगरी सितारा कबो ना कबो कवनो मशहूर डायरेक्टर के अस्सिस्टेंट रहत रहले. आगा चलि के ई लोग हिंदी फिलिमन में आपन ख़ास मुकाम बना लिहल, अइसने हउवें भोजपुरी के नयका एंग्री यंग मैन मनोज पाण्डेय.
शाहरुख मिर्ज़ा, फारुक कबीर आ अशोक पंडित जइसन निर्देशकन के सहायक रह चुकल मनोज पाण्डेय जब राज कुमार पाण्डेय का निर्देशन में बनल फिल्म “लहरिया लूटऽ ए राजा जी” से एक्टिंग में अइले त उनुकर जबरदस्त एक्शन दृश्य दर्शकन के दिल लूट लिहलसि. एह फिल्म के धमाकेदार कामयाबी उनुका के भोजीवुड के एंग्री यंग मैन बना दिहलसि. फेर “दुश्मनी” आ “मैं नागिन तू नगीना” के सफलता उनुकर रफ़्तार बनवले रखलसि. अबही “चालबाज़ चुलबुल पान्डे” आ “काली” समेत दर्जन भर फिलिमन में काम करत मनोज पाण्डेय भोजीवुड के सबले व्यस्त अभिनेता बाड़े. अलग बाति बा कि भोजीवुड के ई एंग्री यंग मैन कवनो खास इमेज के कैदी बनल नइखे चाहत आ अपना के दोहरावे में यकीन ना करसु.
मनोज पाण्डेय अब अपना अगिला फिल्म “राजा जी” में आपन जलवा देखावे के तइयार बाड़न आ फिल्म जल्दिये रिलीज होखे वाली बिया.
(स्रोत – संजय सिंह)


text:
बहुचर्चित प्रोडक्शन कंपनी यश एंड राज इंटरटेनमेंट के बैनर तले एवं मधु सिंह प्रेजेंट “ठोक देब” की शूटिंग गुजरात के सिलवासा में चल रही है,फिल्म में दक्षिण भारतीय सिनेमा के चर्चित फाईट मास्टर वेंकटेश ने फाइटिंग को बहुत ही बढ़िया तरीके से फिल्म के कलाकारों से हैरतंगेज स्टंट कराया । ये फिल्म बहुत बड़े सेटअप के साथ अपने सीन्स को शूट करता आगे बढ़ रहा है ,अक्षरा सिंह और पवन सिंह के अभिनय से सजी इस फिल्म में दिव्या द्विवेदी,ब्रिजेश त्रिपाठी,गोपाल राय तथा नवोदित कलाकार सुजीत भी इस फिल्म के माध्यम से दर्शको से रूबरू होंगे ,फिल्म का म्यूजिक दिया है एस कुमार ने,कैमरा प्रिन्स,कोरियोग्राफर रामदेवन,मोना,चेतना,महेश आचार्य,आइटम सांग में सीमा सिंह,संगीता तिवारी और भोजपुरी में पहली बार आइटम सांग में दिखेंगी शिवानी सामंता।”ठोक देब ” फिल्म के डायरेक्टर है अजय कुमार।
भोजपुरी की बहुचर्चित फिल्म “ठोक देब” की शूटिंग रिपोर्ट


text:
आजु के भठियारा सिस्टम में अझुरा के एगो बाहुबली का इशारा पर अपराधी बनल “पागल प्रेमी” विनय आनंद आ बाहुबली रणवीर सिंह बनल संजय पांडे सिनेमा का परदा पर आपन आपन बादशाहत देखइहें. फिल्म में विनय आनन्द आ संगीता तिवारी के मुख्य भूमिका बा आ खलनायक नंबर वन बाड़े संजय पांडे. जल्दिए रिलीज होखे वाली एह फिल्म का बारे में भोजपुरी फिल्म जगत अबहिए से चरचा में लागल बा.
सविताश्री प्रोडक्शन के बैनर तले ‘पागल प्रेमी’ के निर्माता नवीन कुमार सिंह, निर्देशक आ कहानीकार अजय कुमार, गीतकार राजेश मिश्रा, फनीन्द्र राव आ कृष्णा बेदर्दी, संगीतकार राजेश गुप्ता, एक्शन डायरेक्टर दिलीप यादव आ डांस डायरेक्टर एन्थोनी अउर ज्योति आनन्द हउवें.
कलाकारन में विनय आनन्द, संगीता तिवारी, अजीत आनन्द, श्री कनकनी, अनूप अरोरा, जय प्रकाश सिंह, राजेश अवस्थी, सुनीता सिंह, परितोष त्रिपाठी, सुमन कुमारी, अमित सिंह, पुष्पांजलि, बोल गोविंद बनजारा आ नम्बर वन खलनायक संजय पाण्डेय बाड़े.
(शशिकान्त सिंह, रंजन सिन्हा के रपट)


text:
भोजपुरी के सदाबहार सुपर स्टार रविकिशन के अगिला महीना अप्रेल में दिल्ली में आयोजित होखे जा रहल पू्र्वांचल एकता मंच का सम्मेलन में भोजपुरी सिनेमा के विकास आ ओकरा के लोकप्रिय बनावे में रविकिशन के खास योगदान देखत नासिर हुसेन सम्मान से सम्मानित कइल जाई. एह अवसर पर भोजपुरी सिनेमा के कई दोसरो दिग्गजन के सम्मानित कइल जाई. उल्लेख जोग बाति इहो बा कि करीब १४० गो भोजपुरी फिल्म में काम कर चुकल रविकिशन आ पुरस्कारन के नजदीकी संबंध रहल बा. पिछला पाँच साल से ऊ लगातार भोजपुरी फिल्म अवार्ड समारोह में सर्वश्रेष्ठ अभिनेता के पुरस्कार जीतत आ रहल बाड़े. पिछला दिने उनुका के छत्तीसगढ़ के मुख्यमंत्री डा॰ रमण सिंह का हाथ से कला सम्राट सम्मान दिहल गइल त बिहार के मुख्यमंत्री का हाथ से बिहार रत्न शिखर सम्मान.
(स्रोत – उदय भगत)


text:
रवि किशन अइसन कलाकार हउवन जिनकर चाहे वाला दर्शक पुरा देश में बाड़न. अब ले नाहियो त अढ़ाई सौ फिलिम क चुकल बाड़े रवि किशन. एह फिलिमन में भोजपुरी, हिंदी, मराठी आ साउथो के फिलिम शामिल बाड़ी स. पिछला दिने रविकिशन के एगो तमिल फिलिम रिलीज भइल जवन सुपर हिट रहल. एगो मराठी फिलिमो जल्दिए रिलीज होखे वाली बा.
पिछला लोकसभा चुनाव में रविकिशन कांग्रेस के टिकट पर जौनपुर से लोकसभा के चुनाव लड़ल रहले. चुनाव से दौर से वापसी का बाद रवि किशन फेरू अपना काम प लवटि आइल बाड़न. हाल ही में एगो भोजपुरी फिलिम के शूटिंग पूरा कइला का बाद अब उ लखनऊ गइल बाड़े एगो दोसरा फिलिम के शूटिंग ला.
दू तीन गो अउर भोजपुरी फिलिमन के शूटिंग क के रवि किशन एगो हिंदी फिलिम ‘देसी मैजिक’ करीहें जवना में अमीषा पटेल उनका संगे बाड़ी.
(संजय भूषण पटियाला)


text:
चौखंडी स्तूप
चौखंडी स्तूप भारतीय राज्य उत्तर प्रदेश के बनारस शहर के नगीचे परसिद्ध बौद्ध तीरथ सारनाथ में एगो बौद्ध स्तूप बा। गुप्त काल (लगभग चउथी-पाँचवी सदी) में बनल ई स्तूप ओह अस्थान के चीन्हा के रूप में बनावल गइल हवे जहाँ गौतम बुद्ध के भेंट पहिला पाँच गो शिष्य लोग से भइल, जिन्हन लोग के ऊ सारनाथ में आपन पहिला उपदेश दिहलें।
स्तूप, सारनाथ के मुख्य खोदाई स्थल से दक्खिन ओर मौजूद बा आ ई चौकोर चबूतरा सभ के तीन गो मंजिल के रूप में बनल रहे। वर्तमान में एकरे ऊपरी हिस्सा में अठकोनी बुर्जी बा जे बाद के जमाना के निर्माण हवे।
बिसयसूची
इतिहास[संपादन]
चौखंडी स्तूप के निर्माण, अनुमान अनुसार गुप्त काल में, लगभग पाँचवी सदी[1] में भइल। एकरे ऊपरी हिस्सा में बनल आठ कोन के बुर्जी के बारे में बतावल जाला कि ई राजा टोडरमल के लइका, गोबर्धन द्वारा बनवावल गइल हवे।[2] गोबर्धन अकबर के जमाना में एह इलाका के गवर्नर रहलें आ 1588 में एह बुर्जी के निर्माण करवलें, एह जगह पर लिखल एकठो बिबरन के मोताबिक हुमायूँ के एह जगह आवे के यादगार के रूप में ई बुर्जी बनवावल गइल।[2]
बिबरन[संपादन]
चौखंडी स्तूप, बनारस के ओर से सारनाथ जाए पर, रस्ता में पहिला बौद्ध स्मारक पड़े ला।[3] ई ईंटा क बनल एगो स्तूप हवे जे सारनाथ के मुख्य खोदाई स्थल से दक्खिन में मौजूद बा। चौकोन आकार के ई स्तूप देखे में तीन-तल्ला बुझाला हालाँकि ढह जाए के कारन तीनों मंजिल के बिभेद साफ-साफ ना पता चले ला। उत्तर ओर तीन गो लेवल साफ-साफ़ देखाई पड़े लें आ पूरबी हिस्सा के ओर से इनहन ले चहुँपे वाली सीढ़ीदार रचना भी मौजूद बा। ऊपरी हिस्सा गोलाई लिहले ढूह के आकार में बा जेकरे ऊपर बीचोबीच में आठ कोण के बुर्जी बनल बा।
स्तूप के चौहद्दी के गेट पर लागल बिबरन के मोताबिक एकर कुल ऊँचाई लगभग 93 फीट बाटे।
गैलरी[संपादन]
संदर्भ[संपादन]
- ↑ Lonely Planet (1 August 2014); Great Journeys: Travel the World's Most Spectacular Routes; Lonely Planet Publications; pp. 277–; ISBN 978-1-74360-593-6.
- ↑ 2.0 2.1 N. S. Ramaswami (December 1971); Indian Monuments; Abhinav Publications; pp. 106–; ISBN 978-0-89684-091-1.
- ↑ Aruna Deshpande (1 November 2013); Buddhist India Rediscovered; Jaico Publishing House; pp. 49–; ISBN 978-81-8495-247-6.
बाहरी कड़ी[संपादन]
- चौखंडी स्तूप, उत्तर प्रदेश पर्यटन बिभाग के वेबसाइट पर।


text:
जे.आर. फिल्म कम्बाइन्स की प्रस्तुति भोजपुरी फिल्म “अदालत” 26 जनवरी को बिहार में रिलीज होगी। इस फिल्म के निर्माता हैं मिसेज रेखा सिन्हा, हरीश (बाबू), श्रवण अग्रवाल और भरत बी. जैन। कहानी और निर्देशन रवि सिन्हा का है। पटकथा लिखी है रवि सिन्हा और राजेश पाण्डेय ने। संवाद लिखे हैं राजेश पाण्डेय ने। गीतकार हैं प्यारेलाल यादव और कृष्णा बेदर्दी। संगीतकार हैं मधुकर आनन्द।
फिल्म के मुख्य कलाकार हैं दिनेशलाल यादव “निरहुआ”, मोनालिसा, अवधेश मिश्रा, एजाज खान, उमेश सिंह, विनोद मिश्रा, नवोदित कोमल ठक्कर, सूरी सक्सेना, सुमिता पाण्डे, सीमा सिंह और पूनम पाण्डे।
26 जनवरी से सिनेमा घरों मे लगेगी निरहुआ की अदालत


text:
“मुन्नीबाई नौटंकी वाली”, “बृजवा” आ “मार देब गोली केहू ना बोली” का बाद त दमदार अभिनेता दीपक दूबे के लाटरी लाग गइल बुझात बा. हालही में उनकर फिल्म “बुलन्दीः के शूटिंग पूरा भइल बा जवना के निर्देशन अशोक अत्री कइले बाड़न. एह फिल्म खातिर पिछला दिने खण्डाला में शूटिंग का दौरान दीपक दूबे के स्टंट सीन देख हर केहू दाँत तर अंगूरी दबा लिहल. आपन जान जोखिम में डाले वाला सीन करत दीपक दूबे बहुते उत्साहित रहलन. उनकर कहना बा कि निर्माता निखिल नंदा आ निर्देशक अशोक अत्री से एह फिल्म के कहानी सुनला का बाद जब ऊ सुनलन कि एह फिल्म के नायक उनुके बने के बा त चउँक गइल रहले. कहले कि “बुलन्दी” बहुते बढ़िया बनल बा.
(स्रोत – शशिकांत सिंह)


text:
हिन्दी सिनेमा के बेजोड़ अभिनेता तिरानबे साल के प्राण के भोजपुरीओ सिनेमा जगत बहुत दुख जतवलसि आ कहलसि कि प्राण साहब के गइल बहुते अखरे वाला बा. मनोज तिवारी कहलन कि प्राण साहब का संगे एगो जुग चल गइल. आ कहलन कि प्राण साहब खलनायकी के एगो नया आयाम दिहले रहलें. प्राण साहब समय के बहुते पाबंद रहनी आ उनुका से बहुते कुछ सीखल जा सकेला. प्राण साहब के फिलिमन ‘जंजीर’ आ ‘डॉन’ के आपन फेवरिट फिलिम बतवलें मनोज तिवारी.
विराज भट्ट कहलन कि प्राण साहब के सिनेमा जगत हमेशा याद करी. बतवलन कि प्राण साहब के ‘कालिया’ पांच बेर देखलन.
खेसारीलाल यादव कहलन कि प्राण साहब जइसन मजल स्टार के अभिनय बहुते कुछ सिखावेला. इहो कहलन कि प्राण साहब के फिलिम देख के उ डेरातो रहलें.
अभिनेत्री रिंकू घोषो प्राण साहब के गइला पर दुख जतावत कहली कि एक बेर त एह खबर पर विश्वास करे के मन ना कइलसि. बाकिर माने के पड़ल.
डांसिंग क्विन सीमा सिहं कहली कि बहुते दुखी बाड़ी प्राण साहब के गइला पर. बहुते अखरत बा उनकर गइल.
(शशिकांत सिंह,रंजन सिन्हा)


text:
सिनेमा भोजपुरी के सुपर स्टार आ मशहूर नेता अभिनेता गोविन्दा के भगीना विनय आनंद के 33वाँ जनम दिन पिछला शुक का दिने पटना के एक्जिबिशन रोड स्थित आचार्या इंस्टीच्युट में धूमधाम से मनावल गइल.
विनय आनंद फैन्स एसोसिएशन के बैनर तले आयोजित एह कार्यक्रम में आचार्य इंस्टीच्युट के छात्र केक काट के विनय आनन्द के जनमदिन मनवलन. एहसे पहिले एसोसिएशन के कार्यकर्त्ता पटना जंक्शन पर यात्रियन का बीच मिठाई बँटले आ विनय आनंद के लमहर उमिर के कामना कइले.
एह अवसर पर एसोशिएसन के अध्यक्ष अमर ज्योति, राजीव रंजन, चंदन कुमार, मोहन प्रसाद, दीपक कुमार, संतोष परमीत, राजू आर्यन समेत फिल्मी जगत से जुड़ल अनेके लोग उपस्थित भइल.
(रंजन सिन्हा के रपट से)


text:
भोजपुरी सिनेमा के मेगा स्टार मनोज तिवारी खातिर यादव पान भण्डार एगो खास फिल्म बा काहे कि एहमें ऊ पहिला बेर कवनो पान वाला के किरदार में बाड़े. उनकर नायिका बाड़ी गुंजन पंत. फिल्म के निर्माण पायल दुबे कर रहल बाड़ी आ प्रस्तोता रहीहें जितेश दूबे. अजय कुमार का निर्देशन में बने जा रहल एह फिल्म में देखावल जाई कि कइसे एगो पनवाड़ी अपना जिनिगी के झंझावात झेलत बा.
मनोज तिवारी आ गुंजन पंत के जोड़ी पहिला बेर बनल बा कवनो फिल्म में. कहली कि मनोज तिवारी जी का साथे काम कर के बहुते कुछ सीखे के मौका मिलल. एक से बढ़ के एक वास्तविक आ खूबसूरत लोकेशन पर फिल्म शूट हो रहल बा. जितेश दूबे एह फिल्म में मनोज तिवारी के अभिनय कौशल से बहुते खुश बाड़े. जितेश दूबे एहसे पहिले भोजपुरी के सुपर डुपर हिट फिल्मधर्मवीर, मुन्नीबाई नौटंकीवाली आ बृजवा बना चुकल बाड़े. भोजपुरी सुपर स्टार रविकिशन, गुंजन पंत आ दीपक दूबे का साथ उनकर फिल्म मार देब गोली केहू ना बोली के शूटिंग पूरा हो गइल बा.
यादव पान भंडार में मनोज आ गुंजन का साथे दीपक दूबे, बृजेश त्रिपाठी, आ सीमा सिहं के बड़हन भूमिका बा. गीत श्याम देहाती के, संगीत मधुकर आनन्द के, आ एक्शन डायरेक्शन शकील शेख के बा.
स्रोत : शशिकान्त सिहं, रंजन सिन्हा


text:
फगुआ के दिन नियराइल बा आ साथे साथ चुनावो के दिन नियराइल जात बा. वइसे त नेता हरमेसा से मुँहफट बेलगाम होत आइल बाड़ें बाकिर अबकी का चुनाव में एह बेलगामो प कवनो लगाम लागत नइखे लउकत. सभे अपना विरोधियन के लेवारे में लागल बा. त हमहू सोचनी कि एह माहौल में लेवा का नीचे लुकइला के कवनो जरुरत नइखे आ खुल के मैदान में ओही तरह उतर जाए के बा जइसे ना ना करत आदमी रंग लाग गइला का बाद खुदहु लाग जाला दोसरा के लसारे में. शुरु करत बानी लेवारल आ लसारल से.
लेवारल क्रिया ह, काम ह जवना में लेवा लगावल जाला दोसरा के. लेवा संस्कृत शब्द लेप्य से निकलल मानल जाला. लेपे वाला चीझु लेवा कहल जाला. पहिले का जमाना में, आ अबहियों आम आदमी का घर में जहाँ कोयला, लकड़ी भा गोंइठा प खाना पकावल जाला चूल्हा पर चढ़े वाला बरतन के लेवल जाला, ओकरा पेंदी प लेवन लगावल जाला. एह लेवन आ लवना में फरक होला. लवना चूल्हा में झोंकाए वाला लकड़ी के कहल जाला जबकि लेवन बरतन का पेंदी प लगावल माटी के परत के. लेवन शब्द लेप्य से बनल बाकिर धान के फसल रोपे का पहिले खेत में लेव लगावल जाला. कहे के मतलब कि ओकरा के जोत जोत के पँकियावल जाला, पाँकि जइसन बना दिहल जाला खेत के माटी के. ओही लेव लगला का बाद ओहमें धान के रोपाई होला. खेतीए का तरह राजनीतिओ में आपन फसल रोपे से पहिले खेत के लेव बनाए के पड़ेला. अइसने लेवाड़ होला जवन मकान भा घर बनावत घरी ईंटा जोड़े के मसाला से बनावल जाला. लेवाड़ भा लेवार उहो होला जवन पानी भरल गड़हा भईंसियन भा सूअरन के लोट पोट कइला से बन जाला. वइसे सूअरन वाला लेवाड़ के खोभाड़ कहल जाला.
अब सोचे के बात बा कि कहाँ लेपे वाला लेवा आ कहाँ ओढ़े वाला लेवा. लेवा लेपल जाला त लेवा ओढ़ल जाला. मकसद दुनू के एके जइसन होला माहौल से बचावे के. एक जगह करीखा धुँआ से बरतन के बचावे के जुगत होला त दोसरा जगह जाड़ा पाला में अपना देह के बचावे के. मध्यम परिवार अब लेवा आ गेनरा से शायदे परिचित रह गइल होखी. अब ना त केहु का लगे अतना फुरसत बा कि लुगा लत्ता जोड़ जोड़ के लेवा गेनरा सीए ना अब लोग के पसंद आई. अब त बनल बनावल रजाई, कंबल, धूस खरीद ले आवेला लोग. लेवा आ गेनरा में बहुत फरक ना होखे, ओढ़े के काम आइल त लेवा, सूते के काम आवे त गेनरा. हँ लेवा तनिका हलिक फुलुक होखेला जबकि गेनरा भारी, कठ. ई त बाति भइल लेवारल के अब चलीं तनिका लसारलो देखि सुनि लीहल जाव. आ जब लसारल के चरचा करब त बतावल जरूरी लागी कि अइसनो एगो शब्द होला लेसारल आ लेसल.
दिया जरवला के लेसल कहल जात रहुवे आ दिया के बत्ती बना के दिया में लगावे के काम लेसारल कहल जात रहुवे, भा कहीं कि कहल जाला. अलग बात बा कि हमरा रउरा किहाँ दिया बत्ती अब दियरी बाति भा छठे छठियारे नजर आवेला. बाकिर लसारल ओकरा के कहला जाला जवना में केहु के माटी धूरा में गिरा के भा घसीट के गंदा कइल जाला. आ जेकरा के लसार दीहल गइल ऊ लसराइल हो गइल. कपड़ा लत्ता लसरा जाव त धो पोंछ सूखा के साफ कर लीहल जाला बाकिर आदमी लसरा जाव त ओकरा के आसानी से साफ ना कइल जा सकेला जबले कि ऊ आपन गोल मत बदल लेव. काल्हु ले जे दोसरा पार्टी में रहि के लसराइल लागत रहुवे से अपना पार्टी में आवते झकाझक लागे लागत बा. अलग बाति बा कि ओकरा अइला से एह तरफ पहिले से रहल लोग लसरा जाव आ उनका दोसरा तरफ पलटी मारे के पड़ि जाव.